هه‌ر ئایدۆلۆژیایەک پشتیوانی له تیرۆر بکات، په‌یوه‌ندی به ئیسلامه‌وه نییه - Mehr News Agency\nAP ١٣٩٧ Mehr ٨ ١٤:٢٣\nNews Code 22044\nهه‌ر ئایدۆلۆژیایەک پشتیوانی له تیرۆر بکات، په‌یوه‌ندی به ئیسلامه‌وه نییه\nسه‌رۆک کۆماری تورکیا وتی: هه‌ر شتێک به هه‌ر ئایدۆلۆژیایه‌ک پشتیوانی له تیرۆر بکات و بیه‌وێت مسوڵمانان بکوژێت په‌یوه‌ندی به ئیسلام و باوه‌ڕه‌کانی ئێمه‌وه نییه.\nبه ڕاپۆرتی ئاژانسی مێهر له ئاناتۆلی، ڕه‌جه‌ب ته‌یب ئه‌رۆدغان له ڕێوڕه‌سمی کردنه‌وه‌ی مزگه‌وتی دیتیب له شاری کۆڵنی ئاڵمانیا وتی: له‌م دۆخه هه‌ستیاره دیدارێکی زۆر سه‌رکه‌وتووانه‌ی له ئاڵمانیا بووه. سه‌ره‌ڕای ئه‌وه‌ی هه‌وڵ ده‌ده‌ن ئێمه نائه‌ورووپایی و دوژمن نیشان بده‌ن، ئه‌م مزگه‌وته‌ی ئێمه ده‌بێت هێمایه‌کی گه‌وره له بوونی ئێمه لێره بێت.\nئه‌و زیادی کرد: له ڕوانگه‌ی ئێمه‌وه جه‌نایه‌تکارێکی داعشی که خه‌ڵکی ئاسایی له شه‌قامه‌کان ده‌کوژێت له‌گه‌ڵ چەکدارانی په‌که‌که که منداڵێکی ۱۱ مانگانیان له‌گه‌ڵ دایکی کوشت جیاوازی نییه.\nئه‌وردۆغان وتی: هه‌ر شتێک به هه‌ر ئایدۆلۆژیایه‌ک له پشتیوانی له تیرۆر بکات و بیه‌وێت مسوڵمانان بکوژێت په‌یوه‌ندی به ئیسلام و باوه‌ڕه‌کانی ئێمه‌وه نییه. گرووپه تیرۆیستییه‌کان که زیاترین خوێنی مسوڵمانانیان ڕژاندووه ئه‌مڕۆ جارێکی دیکه ده‌یانه‌وێت له ژێر ناوی جیهادی بوون و ئیسلامی بوونی زێڕین دزه بکه‌نه ناو مسوڵمانان.\nئه‌و ئاماژه‌ی دا: له میانه‌ی دیدار له‌گه‌ڵ ئێشتاین مایه‌ر و مێرکل بابه‌ته‌کانی نێوان هه‌ر دوو وڵات به باشی باسی لێوه کرا. جه‌ختم کرد که ناکۆکییه‌کانی ئه‌م دواییه کۆتایی پێدێنم و له سه‌ر به‌رژوه‌ندییه هاوبه‌شه‌کان کار ده‌کەین.


٣١ مین ساڵی به‌ڕێوه‌چوونی فەرمانی خومەینی بۆ کوشتاری بە کۆمەڵی زیندانیانی سیاسی\nجولای 23, 2019 جولای 23, 2019 7\nئەمرۆ سێشەممە یەکی مانگی گەلاوێژە. کوشتاری زیندانیانی سیاسی لە یەکەم رۆژەکانی مانگی گەلاوێژی ساڵی ١٣٦٧ دەستی پێکرد و لە ماوەی مانگەکانی گەلاوێژ و خه‌رماناندا بەردەوام بوو. گەلێک لەو قوربانیانە، دەورەی مەحکومیەتیان تەواو کردبوو وە لە چاوەڕوانی ئازاد بووندا بوون. هۆکاری گیرانی زۆربەیان هێشتا ناروون و لە چاوەڕوانی بەناو تەفهیمی ئیتیهامدا بوون. لە دەرەوەی زیندانەکان گەلێک ڕووداوی گەورە ڕوویاندا بوو. شەڕی وێرانگەری ئێران و عێڕاق لە ئاستێکی بەریندا تەلەفاتی ئینسانی و خەسارات و زیانی گەورەی ئابووری و ماڵی کە ببوە هۆی وێران بوونی زۆربەی شار و ناوچە مەسکونیەکانی هەردولا، بە شکستی کۆماری ئیسلامی کۆتایی هاتبوو. خومەینی کەسێک کە لە سەرەتاوە شەڕی وه‌كوو نێعمەتی ئیلاهی ناوبرد، وه‌كوو خۆی گوتی جامی ژه‌هری نایه سه‌ر و شكستی قه‌بول كرد.\nکۆتایی شەڕ بۆ خەڵکی ئازار دیتووی ئێران، کرانەوەی دەربیجیەکی هیوا بوو کە لە لایەکەوە دەیانتوانی ژیانی ئاسایی و بە دوور لە کوشتار و بۆمبارانی رۆژانە دەست پێتكه‌نه‌وه و لە لایەکی دیکەوە دەیانتوانی داخوازی و متالباتی ئینسانی خۆیان کە هەموو رۆژێک بە بیانوی شەڕەوە سەرکوت دەکرا، بێننه گۆرێ. شەوق و شادمانی لە دڵی خەڵکدا بەدی هاتبوو وە شکست و داماوی ڕژیمی ئیسلامیان بە خاڵێکی جێگای هیوا بۆ بەرەو پێش چوونی خەبات و دەستەبەر بوونی داخوازیەکانیان لە داهاتودا دەزانی. سەرانی کۆماری ئیسلامی و لە سەرویانەوە خومەینی و ڕاوێژکارە سەرەکیەکانی، ڕەفسەنجانی و خامنەیی و باقی هاوبیرانیان ئاگاداری تەواوی ئەم واقعیەتانە بوون. ئەوان بە پلان و ئاگاهانە بڕیاریاندا کە شادی و خۆشحاڵی خەڵک لە کۆتایی شەڕ بکەنە ماته‌م و پرسە بۆیان، بەڵام هۆکارێکیان بۆ وه‌ڕێ خستنی شەپۆلی کوشتاری خەڵکی کۆڵان و بازاڕ نەبوو. سەرانی کۆماری ئیسلامی کە بەقەولی خۆیان، حکومەتەکەیان بەرهەمی سەرکەوتنی خوێن بەسەر شمشێردا بوو، ده‌یان هه‌ویست تۆڵەی شکان لەشەڕی عێراق دا له خەڵکی ئێران بکەنەوە. ئەوان بۆ مانەوەیان پێویستیان بە ڕشتنی خوێنی زیاتر هەبوو وە ئەمجارەش وەک ٣٠ ی جۆزەردانی ساڵی ٦٠ شمشێری ژاراوی خۆیان لە زیندانەکان و لەدژی زیندانیانی سیاسی خستەکار. لە ڕەوانگەی حاکمانی ئێرانەوە گونجاو ترین و بێ سەروسەدا ترین شوێن تەنیا زیندانەکان بوو کە بە هەزاران ئینسانی ناڕازی و تێکۆشەر و لە عەینی حاڵدا بی دیفاع لە پشتی میلە ئاسنینەکانیەوە بەند کرابوون. خومەینی سەرەتا فەتوای کوشتاری زیندانیانی سیاسی دەرکرد و دواتر کۆمیتەیەکی پێکهاتو لە: حیسنعەلی نەییری( حاکمی شەڕع)، موڕتەزا ئیشراقی( دادستان)، ئیبڕاهیم ڕەئیسی( جێگری دادستان) و مستەفا پور محەممەدی( نوێنەری وەزارەتی ئیتلاعات) ی کردە مەئموری به‌ڕێوه‌بردنی ئه‌و فه‌توایه.\nلەگەڵ دەرکردنی ئەم فەتوایە و مه‌ئمور کردنی ئەو کەسانەی لە سەرەوە ناویان هات، جەنایەتکارانی حیرفەیی وەک” لاجه‌وه‌ردی” و” داوەری” و دەیانی تر ، زیندانەکانیان بۆ ڕێبەری ئیسلامی کردە بەرەیەکی شەڕی یەک لایەنە و شکست لە جەبهەیان کردە “سەرکەوتن” لە زیندانەکاندا. داری ئێعدامیان دامەزراند و زیندانیانی ئاڕمان خوایزیان بە وتنی” نا” سپاردە جەلادان و بەداری ئێعدامیاندا کردن و مۆری سەرشۆڕیەکی مێژوییان بە نێوچاوانی بکوژانەوە نا. بە هەزاران زیندانی تێکۆشەر و خۆڕاگر دارەکانی ئێعدامیان ماچ کرد، بەڵام لە بەرانبەر جەنایەتکارانی ئیسلامیدا سەریان دانەنەواند. هەواڵی ئەم جەنایەتە لە ڕادیۆ و تەلەویزیۆن و مەتبوعاتەوە بڵاو نەکرایەوە. خومەینی و شاگردەکانی پێیان وابوو کە قوفڵێکی هەتاهەتایی ئیستبدادیان لە زاری کۆمەڵگا داوە. پەیکەری قوربانیەکانی ئەم جەنایەتەیان بە دزیەوە لە خاوەرانی تاران، دارولڕەحمەی شیراز، باغی ڕەزوانی ئیسفەهان، حەساری دادگای شۆڕش لە سنە و دەیان شوێنی تردا شاردەوە. گوڕستانی ئەم ئازیزانەیان ناونا لەعنەت ئاوا تا بە خەیاڵی خاوی خۆیان خەڵک لێیان دوور بکەونەوە. به‌ڵام ئه‌م شوێنانه بە خێرایی بوونە ئارامگای ئازیزانی لەبیر نەکراو و بە دڵناییەوە لە داهاتویەکی نە زۆر دووردا دەبنە ژوانگەی ئه‌ویندارانی ڕێگای ڕزگاری بەشەریەت.\nزۆری پێنەچوو کە هەواڵێکی مەترسیدار لە ئێران و لە دەرەوەی ولات بڵاو بۆوە. خەڵکی ئێران کە کەم کەم خەریک بوو جەستەی ماندویان لەژێر وێرانەکانی شەڕی ئێران و عێڕاق دەردەکێشا، زانیان کە چ کارەساتێک لەدژی ئازیزانیان بەڕێوەچووە. ژمارەیەکی کەم لە هاوخەباتانی قوربانیەکانی جەنایەتی هاوینی ٦٧ کە لەو کوشتارە بە کۆمەڵە بە سڵامەتی رزگاریان ببوو لە بیرەوەریەکانیاندا گۆشەگەلێکیان لە دڵڕەقی جەنایەتکارانی زیندانوان و مەزڵومیەتی زیندانیانی بەند کراو و بێ دیفاع بۆ ڕای گشتی گێرایەوە. بەڵام هێشتا ئەمە هەموو ڕاستیەکە نییە. هێشتا بەشێکی زۆر لە ڕاستیەکانی ئەم جەنایەتە لە خەڵک شاراوەیە.\nزۆربەی ئامران و عاملانی ئەم جەنایەتە. لە دادستانی پێشوی گشتییه‌وە تا سەرۆکی دادگا و باقی ئەو جەنایەتکارانەی کە لە کارەساتی کوشتاری زیندانیانی سیاسی ساڵی ٦٧ دا بەشێک لە هێزی بازوی ئیمام بوون لە نەبەرد لەدژی زیندانیانی بێدیفاع، چەند ساڵ دواتر لیباسی بەناو ئیسلاع خوازانی حکومەتیان لەبەر کرد و بۆ رزگار کردنی کەشتی بەر تۆفان کەوتوی حکومەتی ئیسلامی کەوتنە خۆ، به‌ڵام کەشتیە شکاوەکەی خۆیان لە قوڕ چەقی و لە کورسی دەسەڵات دوور خرانەوە.\nله راستی دا داسی مەرگی ئەم ڕژیمە لە زیندانەکاندا لە هەموو ٤٠ ساڵی رابردودا قەت لە حەرەکەت نەویستاوە. لەم ماوەیەدا لەپاڵ بەساتی سەرکوت و زیندان و ئەشکه‌نجە و خەڵتانی خوێن کردنی هەر ناڕەزایەتیەک و دەنگێکی ئازادی خوازانە، سزای ئێعدامیان وەک توندوتیژیەکی ئاگاهانە و ڕیکخراو بۆ لەنێو بردنی نەیارانی سیاسی، ناڕازیانی کۆمەڵایەتی و قوربانیانی ئەم نیزامە زاڵمانەیەی سەرمایەداری، لە خزمەت بە دروست کردنی فەزای ترس و نیگەرانی و بێدەنگ بوون و تەسلیم لە کۆمەڵگادا بەکارهێناوە. سزای ئێعدام وەک جەنایەتێکی ڕێکخراو لە هەمان سەرەتای بە دەسەڵات گەیشتنی کۆماری ئیسلامیەوە تا ئیستا یەکێک لە پایەکانی حاکمیەتی ڕژیمی کۆماری ئیسلامی بووە بۆ ترساندنی خەڵک. کۆماری ئیسلامی مانەوەی خۆی لەسەر بنه‌مای سەرکوت داناوە بەڵام ئەگەر سەرکوت لە قۆناغێکدا، هەنگاوێک پاشەکشەی خەڵکی بەشوێنەوە بێت، بوارە عەینیەکانی هەڵچوونی قین و توڕەیی جەماوەر زیاتر خۆش دەکات.\nئەمرۆ کە ٣١ ساڵ بەسەر کوشتاری بەکۆمەڵی هەزاران کەس لە نەیارانی ئەم ڕژیمە لە زیندانەکاندا تێپەڕ دەبێت، رژیمی جەنایەتکاری ئیسلامی، ئەگەرچی هەروا لەسەر کارە، بەڵام لەداوی قەیرانێکی هەمە لایەنەدا پەلەقاژەیەتی. قەیرانێک کە ڕێگایەکی بۆ دەرچوون لێی شک نابات و هەرچی زیاتر هەوڵ ئەدات، زیاتر تێی دەچەقێ. ئەگەر کوشتاری هاوینی ساڵی ٦٧ توانی تا ئاستێک کۆمەڵگا چاوترسێن بکات و ڕژیم لە ژێر زەبری خەباتی جەماوەری ڕزگار بکات، بەڵام ئیستا سەرانی ڕژیم بە باشیی ئاگاداری ناکارایی سیاسەتی سەرکوت بۆ کپ کردنەوەی بڵێسەکانی خەباتی خەڵکی کرێکار و زەحمەتکێش هه‌ن. بێ گومان سەرئەنجام ئەو رۆژە دێت کە سەرانی جەنایەتکاری کۆماری ئیسلامی لە دادگای دادی خەڵکی ئازار چەشتوی ئێراندا بکێشرێنە بەردەم مێزی محاکەمە، ڕازە نەدرکاوەکانی جەنایەتی بێ ئەژماریان کە لە ماوەی دەسەڵاتیاندا کراوە زیاتر ئاشکرا بێت و سزای شیاوی خۆیان وەگرن.\nزیندانیانی سیاسیکوشتاری بە کۆمەڵی زیندانیانی سیاسی


December 1, 2017 – Dengekan\nWritten on December 1, 2017, by Hemn Omar Xoshnaw\nئەو پیرەپیاوە لە هەموو خەڵكی ئەم شارە بەتەمەنترە، شارەزای بست بە بستی ئەم دەڤەرەیە، یادگاریی لەگەڵ هەموو كوچە و كۆڵان و باغ و بێستان و دار و بەردی ئێرە هەیە، Continue Reading »\nWritten on December 1, 2017, by admin_denegkan\nخۆ نیشانه‌ی پرسیار هه‌روا له‌گۆتره نیه، که که‌وته به‌رچاوت داوای وه‌ڵام ده‌کات و خۆشت به‌ناچاری ڕه‌دووی ده‌چی تا ده‌گه‌یه ئه‌و خاڵه‌ی بێنت ده‌شکێنێ تێر ده‌خۆیه‌وه له‌سه‌روچاوی کانیاوی وه‌ڵامه‌که‌ی. ڕه‌نگه له‌گه‌ڵ Continue Reading »\nWritten on December 1, 2017, by Botan Latif\nله‌قوڵایی ساتی شه‌وێ من زیندووم وشه‌پۆله تاره‌كان ده‌بڕم!… یه‌عقوب ئاسا نیگه‌رانم.. ئه‌زانن خۆ شاگه‌شكه‌ییم بۆ شه‌و نیه؟! تامه‌زرۆی دیتنی یارم هه‌موو جارێ له‌دووره‌وه تارمایی ئه‌و هه‌ست پێ ده‌كه‌م هه‌روه‌ك یوسف Continue Reading »


بۆئەوەی نەبنە ڕابردوو\nسیروان سەید 27/11/2021 - 08:36 وتار\nلەگەڵ ئەوەی ئاڵا سنبول و ڕەمزی هەرگەل و نەتەوەیەکەو میللەتی کوردیش لەو پێناوەدا دەیان قوربانی و باجی قورسی داوە.\nبەڵام تەنها مرۆڤێک نەک لە ئاڵا بەڵکو لە کەعبەی شەریف پیرۆزترەو بەهاو قەدرو بایەخی زیاتر لەهەرشتێکی دیکە ی هەیە.\nئەم دیزە بەدەرخۆنە کردنەی بەشێک لە پەرلەمانتاران و سیاسیە چەورەکان و کەناڵەکانی سێبەر شینی بۆدەکەن دەبوو زۆر لە مێژتروو لە 16 و 17ئۆکتۆبەر ئەوکاتەی ئاڵای کوردستان لەسەر قەڵای کەرکوک داگیراو یانیش لە چەندین شوێنی جیاوازی کەرکوک و شەنگال لێکرایەوە، دڕێنراو ژێرپێ خراو سوکایەتی بەخەڵک و خاک و ئاوو نەتەوەو ڕەمزمانکرا ئەو هەڵوێستەیان هەبوایە.\nیانیش ئەوکاتەی گەورە بەرپرسێکی تورکیا کەدەڵێ لەتورکیاو هیچ ووڵاتێک قەوارەیەک نیە بەناوی کوردستان و هەرێمی کوردستان و دەیانجار خەڵکەکەی سوکایەتی بەڵای کوردستان کردووە دەبوو ئەوکات ئەو پەرلەمانتارو خەڵکە چەورانە قسەیان بۆ ئاڵا هەبوایەنەک ئێستا.\nبەپێچەوانەوە ئەوەی دەگوزەرێ لەبارەی ئاڵا تەنهاو تەنها خۆڵ لەچاوکردن و دیزە بەدەرخۆنەکردنی ڕاستیەکان و پشت کەنوو خستن و لە بیربردنەوەی مافە ڕاستەقینەکەی قوتابیانە یانیش گۆڕینی ئاراستەی ڕای گشتی و نێوخۆییە بەڵای شتێکی ترداو چاوترساندنی نەوەی نوێیە تابەوهۆیەوە ژمارەیەک گەنج ڕاپێچی زیندانەکان بکەن و کەللەی سەریان بکەنە قوربانی پۆستاڵەکانیان.\nتەماشای ئەم چەواشەکاریەبکەن قوتابی بێنازە، کەساس و بێ موچەیەو داوای دەرماڵەیەکی شایستە دەکات کەچی هەندێ کەس لکاوە بەئاڵاوە ئەوە لەکاتێکدا خودی بەرپرسانی ئەم هەرێمە ڵەژێر پەردەو پەرتووی ئەم ئاڵایەدا دەیان کاری سپیکردنەوەی پارەو قاچاخچی و بازرگانی نەوت و چەک و کاڵاو شت و مەک و مرۆڤیان ئەنجامداوەو لەولاشەوە دێن موزایەدەی بێبنەمابەسەر سەر خەڵکی سڤیلەوە دەکەن و تاوانەکانیان مکیاج دەکەن کارەساتتر لەوە ئەم دووهێزە زیاتر لە سەدا 51 خاکی هەرێمیان پێشکەشی حەشدو عەبادی کردو شەنگال و کەرکوکی قودسو دڵیان لەپای چەند بەرژەوەندیەکدا بەخشی و خاک و ئاوو نیشتیمانێکیان هەرزانفرۆش و پۆڕاو خوراوکرد کەچی دێن موزایەدەی ئاڵادەکەن و لەناو پەرلەمان و دەرەوەی پەرلەمانیش هەڵڵای لەسەر دروست دەکەن.\nتکادەکەم ئەم خۆخەڵەتاندن و خەڵک گەوجاندنە بوەستێنن خەڵک برسیە بێ نەوتە بێ کارەباو غازو کەم حەوسەڵەیە کەچی بەم جۆرەش مامەڵە لەگەڵ مافەڕەواکانی قوتابیاندا دەکەن و بڕی 100 هەزارێکیان پێ ڕەوانابینن.\nئێ خۆ پارەی ڕۆژێکی ڕیزە تانکەرو باج و گومرگەکانتانە بڕوابکەن پارەی100 قوتابی تێچووی گەعدەیەکی شەوان و پارەی قوتابیانی کۆلێژێکیش پارەی شەوانێکی قومارو باڕتانە.\nدڵنیابن ئەم شۆڕشەی قوتابیان شۆڕشی سپی و برسیەکانە وتراویشە لە (کاتی برسێتیدا هەموو فەلسەفەی دونیا لەتێک نان ناهێنێ) بۆیە فەلسەفەکانتان بپێچنەوەو گیرفانتان هەڵتەکێنن کات کاتی خزمەت و هەڵوێستە کاتی جێبەجێکردنی بەڵێنەکانی هەڵبژاردنە ئەوبەڵێنانەی خەڵکێکی خۆش باوەڕتان پێ خەڵەتان و کردتانە قادرمەو پیای سەرکەوتن دڵنیابن خوێنی گەرمی ئەمجارەی گەنجان بەرەنجامی کۆمەڵێک بورکانی پەنگخواردووی هاوڵاتیانی ئەم نیشتیمانەیە گەربێت و جددی نەبن لە پێدانی مافەکانیان بومەلەرزەی ئەمجارەی گەنجان بەجۆرێک دەتان هەژێنێ ئیدی ئەوکات نەک پارەکانتان بەڵکو کورسی و پۆستەکانیشتان دەکەوێتە مەترسیەوەو وێنەی دیکتاتۆرەکان دەبنە ڕابردوو.


به‌ڕێوه‌به‌ری گشتیى كاروباری مه‌سیحییه‌كانی هه‌رێم: زیاتر له سه‌د مزگه‌وت بۆ پێشوازیی له ئاواره مه‌سیحییه‌كان ته‌رخان كراون |\nHome چاوپێکەوتن به‌ڕێوه‌به‌ری گشتیى كاروباری مه‌سیحییه‌كانی هه‌رێم: زیاتر له سه‌د مزگه‌وت بۆ پێشوازیی له ئاواره مه‌سیحییه‌كان ته‌رخان كراون\non: حوزه‌یران 10, 2017 In: چاوپێکەوتن, سەرەکیNo Comments\n54 گوندى مه‌سیحیی له سنوورى بادینان ده‌ستیان به‌سه‌ردا گیراوه\nبه‌ڕێوه‌به‌رى گشتیى كاروبارى مه‌سیحییه‌كان له وه‌زاره‌تى ئه‌وقاف ڕایده‌گه‌یه‌نێت، په‌نجاوچوار گوندی مه‌سیحیی له سنووری بادینان كاتى خۆی به هۆی ئاواره‌بوونى دانیشتووانه‌كه‌ى، له لایه‌ن خه‌ڵكى ناوچه‌كەوە ده‌ستیان به‌سه‌ردا گیراوه، ئه‌مه جگه له سنوورى هه‌ولێر كه به‌شی زۆری ده‌كه‌وێته ناو فڕۆكه‌خانه‌ى نێوده‌وڵه‌تیى هه‌ولێرەوە، ته‌نانه‌ت له سنووری سلێمانى له ناوچه‌ى دوكان موڵكمان داگیر كراوه.\nله دیدارێكدا له‌گه‌ڵ ״ئاژانس״ خالید جه‌مال به‌ڕێوه‌به‌رى گشتیى كاروبارى مه‌سیحییه‌كان له وه‌زاره‌تى ئه‌وقاف ڕایده‌گه‌یه‌نێت، ئه‌گه‌ر كورسییه كۆتاكان نه‌بێت له هه‌رێمى كوردستاندا، مه‌سیحییه‌كان ناتوانن دوو كورسیى په‌رله‌مان به ده‌ست بهێنن، ئاماژه بۆ ئه‌وه‌ش ده‌كات، كه‌نیسه داواى كردووه هه‌رێمێكیان بۆ جیا بكرێته‌وه.\nباسى ئه‌وه‌ش ده‌كات، وه‌زیره‌كه‌یان له حكوومه‌تى هه‌رێم له كاتێکدا ده‌ستى له كار كێشایه‌وه كه نه‌ده‌بوو ئه‌وه بكات، ده‌شڵێت: ״ئه‌گه‌ر هه‌ڵبژاردن بكرێت به‌شی زۆری مه‌سیحییه‌كان ئاماده نین بۆ ده‌نگدان، چونكه له شوێنى خۆیان نه‌ماون، به‌مه‌ش ناتوانین ته‌نانه‌ت دوو كورسی به ده‌ست بهێنین״.\nئاژانس: به شێوه‌یه‌كى گشتى ڕه‌وشى ئێستاى مه‌سیحییه‌كان چۆنه؟ به دیاریكراوى چه‌ند مه‌سیحى ئێستا له هه‌رێمدا هه‌یه؟\nخالید جه‌مال: سه‌باره‌ت به ڕه‌وشی مه‌سیحییه‌كان ده‌بێ بگه‌ڕێینه‌وه بۆ ساڵی 2003 و دواى ڕووخانى ڕژێمى به‌عس، به‌ر له‌و به‌رواره به گوێره‌ى ئاماره‌كان یه‌ك ملیۆن و هه‌شت هه‌زار مه‌سیحى له ته‌واوى عێراق بوونیان هه‌بوو، كه‌چى دوای ڕووخانى سه‌دام ئاماژه‌كان وا ده‌ری خست كه وه‌زعه‌كه باش نابێت بۆ مه‌سیحییه‌كان، بۆیه به‌شێكى زۆریان عێراقیان به‌ره‌و ده‌رەوه‌ى وڵات جێ هێشتووه، دواتر ئه‌و پێشبینییه ڕاست ده‌رچوو عێراق به‌ره‌و شه‌ڕى مه‌زهه‌بی ڕۆیشت، ئێمه‌ش وه‌ك مه‌سیحیى بووینه قوربانیى ئه‌و شه‌ڕه كه به هیچ شێوه‌یه‌ك په‌یوه‌ندیى به ئێمه‌وه نه‌بوو، چونكه كێشه‌كه له نێوان موسڵمان و موسڵمان بوو، هه‌ر له‌و ماوه‌یه به هۆی ته‌قینه‌وه‌كان زیاتر له هه‌زار و 140 مه‌سیحی بوونه قوربانیى ئه‌و ڕووداوانه و زیاتر له نه‌وه‌د كه‌نیسه و شوێنه ئایینییه‌كانى ئێمه ڕووبه‌ڕووى كاولكارى و له‌ناوچوون بوونه‌وه، هه‌ر له‌و ماوه‌یه زیاتر له دووسه‌د هه‌زار مه‌سیحیى له ناوچه‌كانى دیكه‌ى عێراق ڕوویان له ناوچه‌كانى كوردستان كرد، كه كاره‌ساتى ته‌قینه‌وه‌ى كه‌نیسه‌ى سه‌یده نه‌جات ڕووی دا، به هۆیه‌وه دوو قه‌شه بوونه قوربانی، دواجار له یه‌ك ملیۆن و هه‌شتسه‌د هه‌زار مه‌سیحیى زیاتر له نۆسه‌د هه‌زاركه‌س له مه‌سیحییه‌كان ماڵوحاڵی خۆیان بەجێ هێشت.\nئاژانس: ڕه‌وشى مه‌سیحییه‌كان دواى ڕووداوه‌كانى 2014 و هاتنى داعش بۆ سنووری پارێزگاى موسڵ و شوێنه‌كانى دیكه‌ى عێراق چۆنه؟\nخالید جه‌مال: له‌و ڕووداوه‌ش جارێكى تر مه‌سیحییه‌كان بوونه قوربانى و نزیكه‌ى 150 هه‌زار كه‌سی تر ئاواره بوون، كه هه‌ندێكیان ڕوویان له هه‌رێمى كوردستان كرد، به تایبه‌تى شارى هه‌ولێر، ئه‌مه‌ش له كاتێكدا هه‌رێم له قه‌یرانى دارایی و بارودۆخێكى سه‌ختی ئابووریدا بوو، ئه‌وه‌شی له‌سه‌ر ئێمه بووه وه‌ك به‌ڕێوه‌به‌رایه‌تیى كاروباری مه‌سییحییه‌كان، كاری خۆمان ئه‌نجام داوه بۆ هاوكاریكردنى ئه‌و ئاوارانه.\nئاژانس: به دیاریكراوى كۆچكردنى مه‌سیحییه‌كان بۆ ده‌ره‌وه‌ى عێراق چه‌نده و ئایا تاكوو ئێستا به‌رده‌وامه؟\nخالید جه‌مال: له دواى هاتنى داعش زیاتر له 500 هه‌زار مه‌سیحیى ڕوویان له ده‌ره‌وه‌ى عێراق كردووه، تاكو ئێستا به ڕێژه‌ى جیاواز كۆچكردن به‌رده‌وامه، هه‌ر له‌و ڕێژه‌یه نزیكه‌ى سه‌د هه‌زار مه‌سیحیى له وڵاته‌كانى ده‌وروبه‌ر خۆیان تۆمار کردووه بۆ ئه‌وه‌ى كۆچ بۆ وڵاتانى ده‌ره‌وه بكه‌ن، ئه‌و كه‌سانه‌شی كۆچ ده‌كه‌ن هه‌ر خه‌ڵكى ئاواره نین، به‌ڵكوو ئه‌و كه‌سانه‌شن كه له‌سه‌ر ماڵوحاڵی خۆیانن، چونكه ئه‌وان ده‌یانه‌وێ دواڕۆژیان دابین بكه‌ن.\nئاژانس: ئه‌و ناوچانه كوێن به‌سه‌ریدا دابه‌ش بوون؟\nخالید جه‌مال: له ڕووى مێژووییه‌وه ده‌شتى نه‌ینه‌وا وه‌ك مه‌ڵبه‌ندی مه‌سیحییه‌كان سه‌یر ده‌كرێ، به‌غدا و به‌سڕەش ڕێژه‌یه‌كى زۆری تێدا نیشته‌جێ بووه، ئه‌ویش زیاتر به هۆى كۆچپێكردنى مه‌سیحییه‌كان له دێهاته‌كانی موسڵ و دهۆك بۆ شاره‌كانى ناوه‌ڕاست و خواروو؛ به هۆی شه‌ڕى عێراق-ئێران له هه‌شتاكانى سه‌ده‌ى ڕابردوو گواسترابوونه‌وه، ئێستا ژماره‌یه‌كى كه‌میان له‌و ناوچانه ماون، به گشتى له ئه‌نجامى ئه‌و ڕووداوانه‌ى ڕابردوو گه‌ورەترین ڕێژه‌ى مه‌سیحى له هه‌رێمى كوردستانه به ئاواره و ڕه‌سه‌نه‌كانه‌وه.\nئاژانس: به‌ڵام ئێوه وه‌زیرێكتان هه‌بوو كه وه‌زیری گواستنه‌وه و گه‌یاندنى حكوومه‌تى هه‌رێم بوو، ده‌ستى له كار كێشایه‌وه و تاكوو ئێستا پۆسته‌كه‌ى پڕ نه‌كراوه‌ته‌وه؟\nخالید جه‌مال: به‌داخه‌وه وه‌زیره‌كه‌مان له كاتێکدا ده‌ستى له كار كێشایه‌وه كه نه‌ده‌بوو ئه‌وه بكات، به‌ڵكوو ده‌یتوانى كاری زیاتر بكات بۆ ئاواره‌كان، چونكه ئه‌و له ئه‌نجوومه‌نى وه‌زیران نزیك بوو، ده‌یتوانى كاریگه‌ریی هه‌بێت، له باره‌ى ئه‌وه‌ى بۆچی شوێنى پڕ نه‌كراوه‌ته‌وه، ئه‌وه‌یان په‌یوه‌ندیى به حزبه‌كه‌ى خۆی هه‌یه كه تاكو ئێستا كه‌سێكى تریان بۆ ئه‌و پۆسته ده‌ستنیشان نه‌كردووه.\nئاژانس: ئێوه وه‌ك مه‌سیحییه‌كان پێنج كورسیتان له په‌رله‌مانی كوردستان هه‌یه، به‌ڵام به سیستمى كۆتا سه‌ركه‌وتوون، پێتان باشه ئه‌و سیستمه بمێنێت؟\nخالید جه‌مال: ئێمه پێمان باشه نییه له‌م بارودۆخه‌دا ده‌ستكاریى كۆتاكان بكرێ، چونكه ئه‌گه‌ر هه‌ڵبژاردن بكرێت به‌شی زۆری مه‌سیحییه‌كان ئاماده نین بۆ ده‌نگدان، چونكه له شوێنى خۆیان نه‌ماون، به‌مه‌ش ناتوانین ته‌نانه‌ت دوو كورسی به ده‌ست بهێنین، بۆیه مانه‌وه‌ى كۆتا ئاماژه‌یه‌كه بۆ ڕێزگرتن له پێكهاته‌كان.\nئاژانس: ده‌وترێت له ڕووى سیاسییه‌وه به‌سه‌ر حزبه كوردییه‌كاندا دابه‌ش بوون و لایه‌نگرى پارتێكى دیاریكراو ده‌كه‌ن؟ ئه‌مه بۆ؟ له‌به‌ر پاراستنى به‌رژه‌وه‌ندییه‌كانى خۆتانه یاخود فشارێك هه‌یه له‌سه‌ر كارى مه‌سیحییه‌كان له ڕووى سیاسییه‌وه؟\nخالید جه‌مال: ئه‌وه ڕاست نییه، ئێمه به ته‌واوه‌تى له‌گه‌ڵ حزبێكى كوردی بین یان دابه‌ش كرابین، به‌ڵام بێگومان هه‌موو كه‌سێك ئازاده له هه‌ڵبژاردنى پارتێكى دیاریكراو، ئه‌مه‌ش له هه‌موو جیهان به‌و شێوه‌یه‌یه، ئه‌وه مافێكى تایبه‌ته، خه‌ڵكمان هه‌یه ده‌نگى به مه‌سیحییه‌كان داوه، له هه‌مان كات مه‌سیحیمان هه‌یه له (پارتى، یه‌كێتیى، گۆڕان و حزبه‌كانى تریش)دان، به‌ڵام بۆچوونى كه‌نیسه ئه‌وه‌یە ئێمه له‌گه‌ڵ حزبه‌كانى هه‌رێمى كوردستان هاوبه‌ش بین.\nئاژانس: ئایا داواى هه‌رێمێكى سه‌ربه‌خۆتان له ناوچه‌كه‌دا كردبوو؟\nخالید جه‌مال: ئێمه وه‌ك به‌ڕێوه‌به‌ری گشتیى كاروباری مه‌سیحییه‌كان داواى له‌و جۆره‌مان نه‌كردووه، به‌ڵام كه‌نیسه چه‌ند پێشنیارێكى له‌و جۆره‌ى ئاڕاسته‌ى هه‌ردوو حكوومه‌تى هه‌رێم و به‌غدا كردووه، هه‌موو كه‌سێكیش مافی خۆیه‌تى داواى چى ده‌كات، ئه‌ویش به گوێره‌ى پێداویستیى قۆناغه‌كه، به‌ڵام نابێت بابه‌ته‌كه له‌وه كه‌م بكرێته‌وه كه مه‌سیحییه‌كان له‌گه‌ڵ هه‌رێم بن یان له‌گه‌ڵ حكوومه‌تى عێراق، چونكه ناوچه‌كانمان له سنووری نه‌ینه‌وا بووەته دوو پارچه، یه‌كیان له ده‌ست پێشمه‌رگه‌یه، ئه‌وه‌ى تر له ده‌ست سوپای عێراقە، به‌ڵام ئێمه داواى شه‌راكه‌ت ده‌كه‌ین، هه‌رچه‌نده ئێمه‌ى مه‌سیحی هه‌موو شتێكمان دۆڕاند، ئه‌وه‌ى هه‌بوو و نه‌بوو له ده‌شتى نه‌ینه‌وا له ده‌ستمان چوو.\nئاژانس: ئایا وه‌كوو پێویست هاوكارىی ئاواره مه‌سیحییه‌كان كراوه له هه‌رێمى كوردستان؟\nخالید جه‌مال: ئه‌وه‌ى پێویست بووه و له تواناى حكوومه‌تى هه‌رێم بووه بۆ ئاواره مه‌سیحییه‌كان كراوه، جگه له كه‌نسیه‌كان زیاتر له سه‌د مزگه‌وت و هۆڵه‌كانیان له ناوچه جیاجیاكانى كوردستان بۆ پێشوازیی له ئاواره مه‌سیحییه‌كان ته‌رخان كرا، جگه له‌وه‌ش وه‌زاره‌تى په‌روه‌رده به‌شێك له ده‌رگاى مه‌كته‌به‌كانى به ڕووى ئاواره‌كان كرده‌وه، ئه‌مه جگه له كه‌مپه‌كان كه هه‌ریه‌كه‌یان ژماره‌یه‌ك له ئاواره‌كانى له خۆ گرتووه، له‌گه‌ڵ شوێنى نیشته‌جێبوون له ڕووى خوێندن و پێداویستیى ته‌ندرووستییان بۆ دابین كراوه.\nئاژانس: ڕێژه‌ى گه‌ڕانه‌وه‌ى ئاواره مه‌سیحییه‌كان بۆ ناوچه ئازادكراوه‌كانیان چۆنه؟\nخالید جه‌مال: له لایه‌ن سوپاى عێراق و حه‌شدى شه‌عبییەوە ڕێگریى له گه‌ڕانه‌وه‌ی ئاواره‌كانى مه‌سیحی بۆ ناوچه‌کانى خۆیان ده‌كرێ و بۆ گه‌ڕانه‌وه‌یان داواكاریی گه‌وره و قورس ده‌كه‌ن، هه‌روه‌ها ڕێگا به گه‌ڕانه‌وه‌ى ئه‌و كه‌سانه ناده‌ن كه له‌ژێر ده‌ستى پێشمه‌رگه مه‌شقیان كردووه، ئه‌مه له كاتێكدا به‌شێك له خه‌ڵكى ئه‌و ناوچانه‌ى له‌سه‌ر ده‌ستى پێشمه‌رگه ئازاد كراون، گه‌ڕاونه‌ته‌وه و ده‌ستیان به ژیان كردووەته‌وه، هه‌ر ئه‌مه‌ش وای كردووه ئه‌و هاوكار و كۆمه‌كانه‌ى بۆ ئاواره‌كان دێت زیاتر به‌و ئاوارانه ده‌درێت كه له ده‌ستی پێشمه‌رگه‌ن.\nئاژانس: واته ئێوه به ئایینده‌ى ناوچه‌كانتان و ده‌ستپێكردنه‌وه‌ى ژیانى مه‌سیحییه‌كان گه‌شبین نین؟\nخالید جه‌مال: ئاسان نییه، چونكه تاكوو ئێستا لایه‌نى عێراقی ئه‌و ناوچانه به ناوچه‌ى شه‌ڕ هه‌ژمار ده‌كات، هه‌ر ئه‌مه‌ش وای كردووه ڕێژه‌ى گه‌ڕانه‌وه‌ی ئاواره‌كان زۆر كه‌م بێت.\nئاژانس: باسى ئه‌وه ده‌كرێت له هه‌رێمى كوردستاندا له چه‌ند شوێنێكدا موڵكوماڵى مه‌سیحییه‌كان داگیر كراوه، نموونه دهۆك، ئه‌مه چۆنه؟ ده‌توانى پێمان بڵێى ئه‌و پێشێلكارییانه چیین؟\nخالید جه‌مال: به‌ڵێ وایه، موڵكى مه‌سیحییه‌كان ده‌ستى به‌سه‌ردا گیراوه، كه زۆربه‌یان له سنوورى پارێزگاى دهۆكه، كه ده‌گاته په‌نجاوچوار گوندی مه‌سیحی له سنووری بادینان، كاتى خۆی به هۆی ئاواره‌بوونى دانیشتووانه‌كه‌ى، له لایه‌ن خه‌ڵكى ناوچه‌كه‌وە ده‌ستى به‌سه‌ردا گیراوه، ئه‌مه جگه له سنوورى هه‌ولێر كه به‌شی زۆری ده‌كه‌وێته ناو فڕۆكه‌خانه‌ى نێوده‌وڵه‌تیى هه‌ولێرەوە، ته‌نانه‌ت له سنووری سلێمانى له ناوچه‌ى دوكان موڵكمان داگیر كراوه، بۆ ئه‌مه‌ش دۆسیه‌كان چووەته دادگا و داوای یاسایی له‌سه‌ر تۆمار كراوه، تاكوو ئێستا یه‌كلا نه‌كراوه‌ته‌وه، به‌ڵام ئێمه داوا ده‌كه‌ین ئه‌و خه‌ڵكه قه‌ره‌بوو بكرێنه‌وه.\nئاژانس: هه‌ماهه‌نگیتان له‌گه‌ڵ پێكهاته ئایینییه‌كانى دیكه‌دا چۆنه له هه‌رێمى كوردستان؟\nخالید جه‌مال: یه‌كێك له هه‌وڵه‌كانى وه‌زاره‌تى ئه‌وقاف و پێكهاته ئایینییه‌كان له هه‌وڵداین ڕۆحى پێكه‌وه‌ژیان به‌هێزتر بكه‌ین، چونكه ئێمه كاتێك پێكه‌وه ده‌ژین پێویسته له خۆشی و ناخۆشیدا به یه‌كه‌وه بین، پێچه‌وانه‌ى ئه‌و بیركردنه‌وانه كه یه‌كتر ڕه‌ت ده‌كه‌نه‌وه، هه‌روه‌ك پێش چه‌ند ڕۆژێك ڕووی دا، كاتێك داوامان له شۆفێرى شۆفه‌ڵێك كرد بۆ كاركردن له كه‌نیسه‌یه‌ك، شوفێره‌كه پێمان بڵێ (كار ناكه‌م چونكه كاركردن بۆ كه‌نیسه له مانگى ڕه‌مه‌زان حه‌رامه) پێمان وت پشت به چ ده‌قێك ده‌به‌ستى، گوتى (مامۆستا فه‌رموویه‌تى)، ئه‌وه له كاتێكدا ئێمه خه‌ڵكى ڕه‌سه‌نى ئه‌و وڵاته‌ین، بۆیه ئه‌وه دووره له پێكه‌وه‌ژیان، بۆیه داوا له مامۆستایانى ئایینیى موسڵمان ده‌كه‌م ئه‌و جۆره تێگەیشتنه نه‌ده‌ن به موسڵمان، به‌ڵكوو هانى پێكه‌وه‌ژیان له نێوان سه‌رجه‌م ئایینه‌كان بده‌ن.\nئاژانس: به‌شێك له خه‌ڵكى عه‌نكاوه‌ى شارى هه‌ولێر ناڕازیین له گۆڕینى دیمۆگرافیاى شارۆچكه‌ى عه‌نكاوه و نه‌مانى تایبه‌تمه‌ندیى ئه‌و شاره وه‌ك شوێنێكى تایبه‌ت بۆ مه‌سیحییه‌كان؟\nخالید جه‌مال: به‌ڵێ، بمانه‌وێ و نه‌مانه‌وێ دیمۆگرافیاى عه‌نكاوه گۆڕاوه، كه نه‌ده‌بوو ڕوو بدات، هه‌ر بۆ ئه‌مه‌ش كه‌نیسه دانیشتنێكى تایبه‌تى له‌سه‌ر ئه‌و بابه‌ته ساز كردووه، به‌ڵام هۆكاره‌كه‌شی بۆ خودی دانیشتووانه‌كه‌ى ده‌گه‌ڕێته‌وه كه خۆیان زه‌وییه‌كانیان فرۆشتووه یان خاوه‌كانیان كردووەته چه‌ند خانوویه‌ك، كه‌مته‌رخەمیى حكوومه‌تیش هه‌بووه له‌و كاره، كه ئه‌ویش له ڕێگاى به‌ڕێوه‌به‌رایه‌تیى ناحیه و شاره‌وانیی عه‌نكاوه بووه، چونكه به‌بێ ڕه‌زامه‌ندیى ئه‌و لایه‌نه هیچ كه‌سێك مافی نه‌بووه زه‌وى دابه‌ش بكات، ئه‌مه‌ش له كاتێكدا یاسایه‌ك هه‌یه كڕین و فرۆشتن له‌سه‌ر زه‌ویى عه‌نكاوه قه‌ده‌غه كراوه و موسڵمانێك ناتوانێ زه‌وى له عه‌نكاوه بكڕێ، ئه‌و موسڵمانانه‌شی له‌وێ نیشته‌جێن له بنه‌ڕه‌تدا له عه‌نكاوه ژیاون، ئێستا خێزانه‌كەیان زۆر بووه و گه‌شه‌ی كردووه، ئه‌وانه مافیان هه‌یه له‌وێ بژین.\nگفتوگۆ ده‌رباره‌ی سه‌له‌فییه‌ت له كۆمه‌ڵگا ئیسلامییه‌كاندا\nسەگی برسی چیرۆکی هەرێم دەگێڕێتەوە


راوێژكارێكی كازمی: عیراق ئەمساڵ بودجەی تەواوكاری نابێت\n05:58 - 04/05/2021\nراوێژكاری دارایی مستەفا كازمی سەرۆك وەزیرانی عیراق دەڵێت، بەهۆی دواكەوتنی یاسای بودجەی گشتی 2021وە بەدووری دەزانین ئەمساڵ بودجەی تەواوكاریمان هەبێت، چونكە تائێستا خەرجی و داهاتەكان بەتەواوی دەرنەكەوتوون.\n(مەزهەر محەمەد ساڵح) راگەیاندووە، پێشبینی ناكەم ئەمساڵ عیراق بودجەی تەواوكاری هەبێت، چونكە پەسەندكردنی بودجەی گشتی زۆر دواكەوت، ئەوەش لەكاتێدایە دەبوو لەسەرەتای ساڵدا پەسەند بكرایە بۆ ئەوەی لانی كەم لەناوەڕاستی ساڵدا حكومەت دەیزانی خەرجی داهاتەكان چەندەو ئایا پێویستی بە دانانی بودجەی تەواوكاری هەیە یاخود نا.\nئاماژەی بەوەشكردووە، بەتەنها بەرزبوونەوەی نرخی نەوت بەو مانایە نایەت كە پێویستە بودجەی تەواوكاری ئامادەبكرێت، جگەلەوەش بودجەی ساڵی 2021ی عیراق كورتهێنانی هەیە، بۆیە حكومەت دەتوانێت لەو پارە زیادەی كە لەنرخی نەوتدا دەستی دەكەوێت بۆ پڕكردنەوەی كورتهێنان بەكاری بهێنێت لەبری ئەوەی قەرز بكات.


ناوەڕۆکی سەردانی شاندی باڵای هەرێم بۆ پەرلەمانی کوردستان - SNN\nHome›کوردستان›ناوەڕۆکی سەردانی شاندی باڵای هەرێم بۆ پەرلەمانی کوردستان\nسەرۆكی فراكسیۆنی یەكێتی لە پەرلەمانی كوردستان ئاشكرایكرد كە ڕۆژی دوو شەممە شاندی باڵای حكومەتی هەرێم بە سەرۆكایەتی جێگری سەرۆكی حكومەت دێنە پەرلەمانی كوردستان و لەگەڵ سەرۆك فراكسیۆنەكانی پەرلەمان و لیژنەكانی دارایی و وزە و سامانە سروشتیەكان و یاسایی كۆدەبنەوە، ئەوەش بە مەبەستی خستنەڕووی ئەو هەوڵانەی كە شاندەكە لەگەڵ لایەنە پەیوەندیدارەكانی عێراق بە ئەنجامیان گەیاندووە بۆ گەیشتن بە ڕێككەوتن.\nزیاد جەبار، سەرۆكی فراكسیۆنی یەكێتی نیشتمانی كوردستان لە پەرلەمانی كوردستان بە SNNی ڕاگەیاند: سەردانی شاندەكەی حكومەتی هەرێم بۆ پەرلەمان بۆ ئەوە نییە كە كۆبوونەوەیەكی گشتی پەرلەمان ئەنجامبدرێت بەڵكوو شاندەكە لەگەڵ سەرۆك فراكسیۆنەكان و سەرۆكی لیژنەی یاسایی و وزە و سامانە سروشتییەكان دەبێت، ئەوەش بەمەبەستی خستنەڕووی هەنگاوەكانی گفتوگۆكانی نێوان هەرێم و بەغدا بۆ گەیشتن بە ڕێكەوتن پێانی زانیاری بە پەرلەمان.\nئاماژەی بەوەشكرد، كۆبوونەوەكەی شاندەكە لە پەرلەمان كۆبوونەوەی گشتی پەرلەمان نابێت، بەڵام سەرۆكی فراكسیۆنەكان و ئەندامانی لیژنە پەیوەندیدارەكان كە لە كۆبوونەوەكە بەشدار دەبن دەتوانن پێشنیار و سەرنجەكانیان ئاراستەی شاندەكەی هەرێمی كوردستان بكەن، بەتایبەت لە بارەی وردەكاری ناو ئەو بڕگەو مادانەی كە وابڕیارە لە پرۆژە یاسای بودجەی گشتی عێراق تایبەت بە پشكی كورد قسە و باسیان لێوە بكرێت.\nسەرۆكی فراكسیۆنی یەكێتی لە پەرلەمانی كوردستان ئەوەشی خستەڕوو، ئەوەی تا ئێستا باسی لێوە دەكرێت لە پرۆژە یاسای بودجەی گشتی عێراق وەك پشكی هەرێم بریتییە لە %12.67 ئەوەش لە دوای ئەوەی لە پەرلەمانی عێراق پەسەند كرا، ئەوا دەبێت هەردوولا پابەندبن و ڕێككەوتنەكە جێبەجێبكەن، ئەوەش لە بەرژەوەندی هەرێمی كوردستان دەبێت.


تشرینی یه‌كه‌م 2018 – پەڕە 5 – مالپه‌رێ خابير\nسەرەتا / 2018 / تشرینی یه‌كه‌م (پەڕە 5)\nل دووماهیێ دادگه‌ها مافێ مرۆڤى یا ئه‌وروپا راگه‌هاند، سڤكاتیكرن ب پێغه‌مبه‌رێ موسلمانان ناچیته د خانه‌یا ئازادییا راده‌ربرینى دا.\nل دووماهیێ دادگه‌ها مافێ مرۆڤى یا ئه‌وروپا راگه‌هاند، سڤكاتیكرن ب پێغه‌مبه‌رێ موسلمانان ناچیته د خانه‌یا ئازادییا راده‌ربرینى دا. مالپه‌رێ خابیر / زاخۆ پشتى چه‌ندین رۆژنامه و كه‌سانێن نه‌ژات په‌رست ییچن ئه‌وروپا ل بن سیبه‌را ئازادییا راده‌ربرینى هێرشێن توند كرنه سه‌ر كه‌ساتى و ناڤێ پێغه‌مبه‌رێ مه موحه‌مه‌دى سلاڤ لێ بن، …\nچه‌ند مێدیایێن عێراقى ژماره و خه‌رجیێن فه‌رمانبه‌رێن هه‌رسێ سه‌روكاتیێن وه‌لاتى به‌لاڤ دكن.\nچه‌ند مێدیایێن عێراقى خه‌رجیێن فه‌رمانبه‌رێن هه‌رسێ سه‌روكاتیێن وه‌لاتى به‌لاڤ دكن. مالپه‌رێ خابیر / زاخۆ د ده‌مه‌كێ دا عێراق هێشتا د رێزبه‌ندا 10 وه‌لاتێن هه‌ژاردا دهێت، و چارئێكا خه‌لكێ وێ هێشتا دبن هێلا هه‌ژاریێ دا، ژیانێ دبنه سه‌رى، و ل رێزا 161 دهێت رێزبه‌ندییا 168 گه‌نده‌لترین ووه‌لاتێن جیهانێ دا، …\n26 تشرینی یه‌كه‌م\nسترانبێژا ب ناڤ و ده‌نگا ئیرله‌ندى شینید ئوكانری دبێژت، پشتى هاتیمه دناڤ ئاینێ ئیسلامێ دا، ئه‌ز ژ بریارا خوه كوشتنێ لێڤه‌بووم. مالپه‌رێ خابیر / زاخۆ هونەرمەندا ب ناڤ و ده‌نگا ئیرلەندی موسڵمانبوونا خۆه راگەهاند و ئاماژە ب هندێ دایه، كو ئیسلامێ ژیانا وێ قورتالكر و دووباره ژیان بۆ به‌خشى. شینید …\nده‌ستدرێژى بۆ سه‌ر ئافره‌تان بییه ئاریشه‌یه‌كا هه‌ره مه‌زن دناڤ باره‌گایێ سه‌ره‌كى یێ كومپانییا گوگلى دا.\nده‌ستدرێژى بۆ سه‌ر ئافره‌تان بییه ئاریشه‌یه‌كا هه‌ه‌ره مه‌زن دناڤ باره‌گایێ سه‌ره‌كى یێ كومپانییا گوگلى دا. پشتى به‌لاڤكرنا دیڤداچوونه‌كا رۆژنامه‌ڤانى كو ژماره‌یه‌كا زورا كارمه‌ندێن كومپانییا زه‌به‌لاحا جیهانى گوگلێ ل ده‌مێ ده‌واما خوه یا فةرمى دا توشى ده‌ستدرێژى و رێگرتن و هه‌ره‌شێن زه‌لامان بینه، مه‌زنترین کۆمپانییا ئەمریکی یا بوارێ تەکنەلۆجیايى(Google) ل دوو …\nڤیدیۆ: ل دیاربه‌كرێ دوو ئافره‌ت ژ مرنێ رزگاردبن.\nڤیدیۆ: ل دیاربه‌كرێ دوو ئافره‌ت ژ مرنێ رزگاردبن. مالپه‌رێ خابیر / زاخۆ كه‌ناڵێن راگه‌یاندنا توركیا، گرته‌یه‌كا ڤیدیۆوێ به‌ڵاڤكریه، كو تێدا ده‌ردكه‌ڤت، ل باژێرێ دیاربه‌كرا باكوورێ كوردستانێ ژ ئه‌گه‌رێ ژناڤچوونا جاده‌یه‌كێ، دوو ئافره‌ت دكه‌ڤه دناڤ چاڵه‌كێ دا . سایتێ سى ئێن ئێن تورك، به‌ڵاڤكریه، ل ده‌مێ دوو ئافره‌ت ب شه‌قامه‌كێ ئامه‌دێدا …\nسه‌قا ناسییا هه‌رێمێ : كه‌ش و هه‌وا ژ سوبه‌هى پێڤه دێ ئاسایى بت.\nسه‌قا ناسییا هه‌رێمێ : كه‌ش و هه‌وا ژ سوبه‌هى پێڤه دێ ئاسایى بت. مالپه‌رێ خابیر / زاخۆ سه‌قاناسییا هه‌رێمێ ئه‌ینیێ راگه‌هاند، ئه‌ڤرۆ هه‌میێ كه‌ش و هه‌وا دێ بارانى بت دگه‌ل عه‌ور و بریسییان، كو ل گه‌له‌ك ناوچه‌ییان بارانَن زور بارینه. سه‌قاناسییێ پێشبینیێن كه‌ش و هه‌وایێ سوبه‌هى شه‌مبیێ ژى راگه‌هاندییه، كو …\n25 تشرینی یه‌كه‌م\nئەرێ ڕاستە پێکڤە خوارنا ماسی و ماستی دێ مرۆڤی بەلەک کەت؟\nئەرێ ڕاستە پێکڤە خوارنا ماسی و ماستی دێ مرۆڤی بەلەک کەت؟ مالپه‌رێ خابير / زاخۆ د.عه‌دنان ئاكره‌يی – يێ ساخله‌م به ھەرچەندە پتریا خەلکی ئەڤ باوەرە یا ل دەڤ ھەی کو پێکڤە خوارنا ماسی و ماستی نەخۆشیێت پیستی دروست دکەن لێ ئەڤ بیروباوەرە یا کەڤنە و یاھاتیە وەرگرتن ژکەلتۆرێ ئایینێن …\nپاپوره‌كا ژبه‌ری مه‌سیحی ب 400 سالان بن ئاڤ بووی دهێته دیتن.\nپاپوره‌كا ژبه‌ری مه‌سیحی ب 400 سالان بن ئاڤ بووی دهێته دیتن. مالپه‌رێ خابیر / زاخۆ تیمه‌كا شینوارناسان لسه‌ر كه‌ڤنترین پاپور هلبین د جیهانێ دا، و ئه‌ڤ چه‌نده پشتی لێگه‌ریانه‌كا مه‌زن د كویراتیێن ده‌ریایا ره‌ش دا. دهێته هزركرن ژیێ پاپورێ دگه‌هته 2400 سالان و درێژاهییا وێ 23 مه‌ترن و پاپوره‌كا بازرگانی …\nته‌رمێ 15 كوچبه‌رێن دیتر دێ گه‌هنه عێراقێ.\nته‌رمێ 15 كوچبه‌رێن دیتر دێ گه‌هنه عێراقێ. مالپه‌رێ خابیر / زاخۆ سەرپەرشتیارێ فێدراسیۆنا پەنابەرێن عێراقێ، راگه‌هاند: تەرمێن 15 كۆچبەرێن ڕویدانا به‌رى حه‌فتیه‌كه ژ توركیا دێ هێنه ره‌وانه‌كرن بۆ عێراقێ. ئاری جەلال سەرپەرشتیارێ فێدراسیۆنا پەنابەران دایه دیاركرن: ب مەبەستا هاریكارییا كەسوكارێن قوربانیێن رویدانا وه‌رگێرانا ترومبێله‌كا بارهه‌لگر ل باژێرێ ئیزمیرا توركیا، ل …


Home›هەواڵ›کوردستان›وەزیری دارایی سەردانی پارێزگاری سلێمانی و بەرێوەبەرایەتی گومرگی کرد\nئەمڕۆ یەکشەممە 1ئاب، ئاوات شێخ جەناب وەزیرى دارایى و ئابوورى حکومەتى هەرێمى کوردستان بە یاوەرى یاسین عەبدولواحید بەڕێوەبەرى گشتى دیوانى وەزارەت سەردانى شارى سلێمانى کرد.\nلەو سەردانەیدا ئاوات شێخ جەناب لە دیوانى پارێزگاى سلێمانى لەگەڵ د. هەڤاڵ ئەبوبەکر پارێزگارى سلێمانى کۆبوەوە و لەبارەى پاڵپشتە داراییەکان و پاڵپشتى پڕۆژەکانى سنوورى پارێزگاکە و رێکخستنەوە و زیادکردنى داهات گفتوگۆیان کرد و وەزیرى دارایى بەرنامەی وەزارەتەکەى و حکومەتی لە بواری نەهێشتنی رۆتین و رێکخستنەوەی خەرجییەکان و زیادکردنی داهاتی گشتیی و دابینکردنی موچە و بودجەی پڕۆژە و خزمەتگوزارییە گشتییەکاندا خستەڕوو.\nدواتر، ئاوات شێخ جەناب وەزیرى دارایى و ئابوورى، بە ئامادەبوونى ساماڵ عەبدولڕەحمان بەڕێوەبەرى گشتى گومرگى هەرێم، لەگەڵ وریا فەرەج بەڕێوەبەرى گشتى گومرگى سلێمانى بەڕێوبەر و فەرمانبەرانی گومرك كۆبووەوە لە نزیكەوە گوێی لە داخوازییەكانی گرت.\nئامانجى دووبارە رێکخستنەوەى داهات و پێداچونەوە بە رەوشى گومرگ لە خاڵە سنوورییەکانى سنوورى پارێزگاى سلێمانى، چۆن بتوانرێت داهاتی سنووری پارێزگای سلێمانی زیاد بكرێت.


بەرپرسانی هەسەدە ترسیان لەوە هەیە میلیشیاکانی روسیا بەربەست بۆ ئۆپەراسیۆنەکانی دژ بە داعش دروستبکەن\nروسیا خەریکی دروستکردنی چەند میلیشیایەکە لە خۆرهەڵاتی روباری فوڕات، ئەمەش ئەگەری شەڕی زیاتر دێنێتە ئاراوە و بەربەست لەبەردەم ئۆپەراسیۆنەکانی دژ بە داعشدا دروستدەکات.\nسەربازێکی روسی لەسەر ئۆتۆمبیلێکی سەربازی دانیشتووه لە پارێزگای حەسەکە لە باکوری خۆرهەڵاتی سوریا، 20 کانونی دووەم. (دەلیل سولەیمان\_ئاژانسی فرانس پرێس)\nهەوڵەکانی روسیا بۆ راکێشانی گەنجان بۆ نێو میلیشیاکان لە ناوچەکانی خۆرهەڵاتی روباری فوڕات لە سوریا پێدەچێت ببێتە هۆی بارگرژیی زیاتر لە ناوچەکە، چالاکوانێکی ناوخۆ و ئەندامی هێزەکانی سوریای دیموکرات (هەسەدە) وتی.\nهەسەدە رایگه‌یاند كه زیادکردنی کۆمەڵەیەکی نوێی میلیشیا بۆ ئەو تێكه‌ڵه‌یه کە هەیە بارودۆخەکە ئاڵۆزتردەکات و بەربەست دەخاتە بەردەم هەوڵەکانی هەسەدە و هاوپەیمانی نێودەوڵەتی بۆ لەناوبردنی پاشماوەکانی "دەوڵەتی ئیسلامی" (داعش) لە خۆرهەڵاتی سوریا.\nبەرسێکی هەسەدە، فەرهاد خۆجە بە دیارونای وت روسیا تۆڕێکی میلیشیای دروستکردووە لە عامودە، تەل تەمەر، عەین عیسا و دەرباسییە لە ناوچە گوندنشینەکانی حەسەکە.\nوتی هەڵمەتەکانی راكێشانی ئه‌ندامان و راهێنانەکان دەستیانپێکردووە لە کەمپێک لە زەوییەکانی فڕۆکەخانەی قامیشلی، کە لەئێستادا لەژێردەستی روسیادایە.\nوتیشی دەیان گەنجی بێکار کە نایەنەوێت یان ناتوانن ناوچەکە بەجێبهێڵن خراونەتە نێو ریزی ئەو میلیشیانەوە، هەرچەندە بڕی ئەو پارەیەی بۆیان دانراوە زۆر کەمە.\nهه‌روه‌ها وتی لەڕێی کردەوەکانییه‌وه، روسیا "ئاگری بارگرژییه‌كان لە ناوچەکە خۆشدەکات" و ئاماژەیکرد بۆ ئەوەش کە ئامادەیی ئەو گروپە چەکدارانە رەنگە ببێتە هۆی شەڕ و پێکدادان و لێكترازانی کۆمەڵایەتی لە ئەنجامی دژبه‌یه‌كیی لایەنگریکردنه‌كاندا.\nروسیا چاوی لە به‌رفراوانبوونه\nچالاکوانه‌كی حەلەب، ئەحمەد سەلیم بە دیارونای وت روسیا چاوی لەوە بووە کاریگەریی خۆی لە سوریا فراوانبکات بە دامەزراندنی میلیشیای سەر بە خۆی لە چەند ناوچەیەکی جیاواز.\nوتی لەژێر چاودێریی پۆلیسی سەربازیی روسیادا میلیشیاکان لە پارێزگاکانی حەلەب، دەرعا و قونه‌یترە پێکهێنراون، لەمدواییانەشدا لە ناوچە گوندنشینەکانی دیمەشق.\nناوبراو وتی لە حەلەب، پۆلیسی سەربازیی روسیا پشتیوانیی گروپە چەکدارەکانی وەک میلیشیای بێری و ئەساسنا دەکەن و بەگوێرەی راپۆرتەکان روسیا پلانێکی نوێی هه‌یه بۆ رێكخستنه‌وه‌ی هەموو چەکدارەکان لە حەلەب لەژێر یەک میلیشیادا.\nسەلیم وتی پۆلیسی سەربازیی روسیا هەڵمەتێکی بەرفراوانی دامەزراندنشنیان لە دوما، خۆرهەڵاتی غۆتە، دەستپێکردووە بۆ راکێشانی چەکدارانی پێشووی ئۆپۆزسیۆن بۆ نێو ریزەکانی میلیشیاکە.\nئەو چەکدارانەی پێشووی ئۆپۆزسیۆن لە رێکەوتننامەکەدا جێیان هەیە، ناویان لەنێو لیستی داواکراوانی رژێمدا هەیە، روسیاش سوودی لە لاوازی و بێدەسەڵاتی ئەوانه بینیووە.\nوتی بەشێک لە میلیشیاکانی پشتیوانیکراو لەلایەن روسیاوە لە دەرعا و قونه‌یترە جێگیربوون، لەکاتێکدا ژمارەیەکی زۆری چەکدار گواستراونەتەوە بۆ بەرەکانی پێشەوەی جەنگ لە ناوچە گوندنشینەکانی خۆرهەڵاتی پارێزگای ئیدلیب.\nلێرە چەکدارەکان شانبەشانی لیوای قودسی لایەنگری رژێم و هێزی نیمر، کە لەلایەن عەمید سوهەیل حەسەنی لایەنگری روسیاوه رابەرایەتی دەکرێت، شەڕدەکەن.\nهاوسەرۆکی باڵی سیاسیی هەسەدە لە ناوچەی خۆسەریی باکور و خۆرهەڵاتی سوریا، ریاز دەرار وتی به‌ڵام ئەو میلیشیانە پێناچێت زیاتر لە 1,000 چەکدار رابکێشن بۆ نێو ریزەکانیان.\nوتی دامەزرێنراوەکان "بەکرێگیراون و هیچ هونەرێکی جەنگییان نییە، لەبەرئەوە هیچ بەهایەکی سەربازییان نییە بە بەراورد بە هەسەدە، بۆنمونە، کە لە زیاتر لە 80,000 شەڕڤان پێکدێت".\nوتیشی له‌پاڵ ئەوەشدا هێزەکانی روسیا شکستیان هێناوە لە راکێشانی گەنجاندا لە ناوچە خێڵەکییەکان بۆ نێو ریزی میلیشیاکانیان، سەرباری هەوڵدانێکی زۆر.\nهەسەدە 'ئەمیر'ێکی داعش لە باشوری حەسەکە دەستگیردەکات\nدەستگیرکردنەکە بەشێکە لە هەڵمەتێکی بەردەوام بۆ دڵنیابوون لەوەی ئەو گروپە تووندڕەوە پێشڤەچوون ناکات لەکاتێکدا تەرکیز لەسەر تەندروستی گشتییە.\nمەدەنییەکان ناوچە گوندنشینەکانی حەلەب بەجێدەهێڵن لەمیانه‌ی هێرشە ئاسمانییە چڕه‌کاندا\nهێرشە ئاسمانی و تۆپبارانه چڕه‌كانی روسیا و سوریا لە ناوچە گوندنشینەکانی حەلەب و حەما و ئیدلیب بوونە هۆی هێنانە ئارای شەپۆلێکی نوێی ئاوارەبوون، چالاکوانان وتیان.\nهێزەکانی روسیا گەنجانی سوریا رادەکێشن بۆ میلیشیایه‌ك له دێرە زوور\nمیلیشیای فەیلەقی 5ی لایەنگری رژێم کە روسیا پشتیوانی لێدەکات، چالاکانە گەنجانی سوریا راده‌كێشن لە پارێزگای دێرە زوور له خۆرهەڵاتی وڵاته‌كه.\nعێراقیەکان بزوتنەوەیەکی سیاسی نوێی هەواداری ئێران رەتدەکەنەوە هێزەکانی عێراق کۆنتڕۆڵی تەواوەتی دورگەی کەنعوس دەکەن عێراق ئامادەکاری دەکات بۆ هەڵبژاردنە پەرلەمانیەکانی 2021


کؤردی پدیا - 00-08-1915\n📅 00-08-1915 ℹ | ڕزگ(دەسە): تاریخ ؤ پێش هەتێەل | زبان مقاله: 🏳 کوردیی ناوەڕاست\n 📕 | 🏳 کوردیی ناوەڕاست | ساڵح موحه‌مه‌د ئه‌مین - کورد و عه‌جه‌م: مێژووی سیاسیی کورده‌کانی ئێران - چاپی یه‌که‌م - 1992 - (ئه‌م په‌ڕتووکه نێوی شوێنی چاپی له‌سه‌ر نییه و وه‌ک ده‌ڵین هی نه‌وشیروان موسته‌فایه). پێده‌چێت له هه‌ولێر چاپکرابێت. لاپەڕە: 281\n👁 اێ بەخشە 4,627 گل سئرکریائە(دێینە)\n| زمان دؤرسکردن وەڵگە(پەڕە): 1.765 ثانیه(اێس)


پرۆژه‌ی ئه‌زموونێکی شیعریی … هه‌ژار ئه‌بوبه‌کر  – Dengekan\nپرۆژه‌ی ئه‌زموونێکی شیعریی … هه‌ژار ئه‌بوبه‌کر \nbyadmin_denegkan\tAugust 28, 2017\tGeneral, Literature\nوه‌ك هه‌وڵێکی مته‌وازع و بۆ رزگارکردنی شیعری ئێستای کوردی له‌و گۆشه‌گیریه‌ی تێیکه‌وتووه، یان با بڵێین له‌و دوورکه‌وتنه‌وه‌یه‌ی به خۆیه‌وه بینیوه له ویست و خولیاکانی خوێنه‌رانی کورده‌وه، هه‌روه‌ها بۆ خزمه‌تکردنی ئه‌ده‌بیاتی هاوچه‌رخی کورد، بیرۆکه‌ی بڵاوکردنه‌وه‌ی پرۆژه‌ی په‌ڕتوکی شیعری (تێکست و لێکۆڵینه‌وه) ره‌نگه ڕێگه‌چاره‌یه‌ك بێت بۆ پڕکردنه‌وه‌یه‌کی ڕێژه‌یی ئه‌و که‌لێنه. به‌و مانایه‌ی که ئێمه چه‌ندان شاعیرو شیعری جیددیمان هه‌یه‌و به هۆی فه‌وزای گۆڕه‌پانه‌کانی ژیان و ئه‌ده‌بیاته‌وه نه‌ك ره‌نگه وه‌ك پێویست نه‌خوێنرێنه‌وه، به‌ڵکو به شێوه‌یه‌کی گشتی خوێندنه‌وه‌ی ده‌ق و کتێبی شیعر له‌وپه‌ڕی خراپیدایه.. لێره‌دا جێی ژماردنی هۆکاره‌کان نیه، به‌ڵام جێی خۆیه‌تی بڵێین هه‌رچه‌نده هه‌موو شاعیران له شیعره‌کانیان دڵنیان و جێی دڵخۆشی خۆشیانه، به‌ڵام کاتێك ده‌کرێت به په‌ڕتوك کڕیارو خوێنه‌ری نابێت. به‌ڵام گه‌ر به هۆی لێکۆڵینه‌وه‌ی ئه‌کادیمی و بابه‌تی و زانستیه‌وه به‌ها جۆراوجۆره‌کانی ئه‌و شیعرانه واڵا بکرێن و له‌گه‌ڵ تێکسته‌کاندا بڵاوبکرێنه‌وه،  ره‌نگه تاڕاده‌یه‌ك ئه‌و گۆشه‌گیریه ی شیعر بشکێنێت.\nیه‌کێك له‌و شاعیره هاوچه‌رخانه‌ی تێکسته‌کانی ره‌نگه به‌شی هێنده ده‌وڵه‌مه‌ند بن بواری لێکۆڵینه‌وه‌یان له دیدو گۆشه‌نیگای جیاوازو ته‌نانه‌ت دژه‌وه هه‌بێت و ده‌قه‌کانیشی وه‌ك پێویست نه‌خوێندرابێتنه‌وه؛ شاعیر سۆران محه‌مه‌ده، که به‌کارکردن له‌سه‌ر پرۆژه‌یه‌کی ئاوها و بڵاوکردنه‌وه‌ی هه‌ندێك له ده‌قه‌کانی ئه‌م چه‌ند ساڵه‌ی دوایی له‌گه‌ڵ لێکۆڵینه‌وه‌ی ره‌خنه‌ییدا هه‌وڵێکی ئاشتکردنه‌وه‌ی شیعر بێت به خوێنه‌ران.\nئه‌وا جێی خۆیه‌تی له‌م ده‌رفه‌ته‌دا داواکاری ئاراسته‌ی هه‌موو ئه‌و ره‌خنه‌نووسه به‌ڕێزانه بکرێت که ده‌یانه‌وێت لێکۆڵینه‌وه‌ی ره‌خنه‌یی بابه‌تیانه ده‌رباره‌ی شیعرێك یان شیعره‌کانی ئه‌م شاعیره بنووسن، جێی ده‌ستخۆشیه بۆ ئه‌م ئیمێله‌ی خواره‌وه‌ی ره‌وانه بکه‌ن تا له‌گه‌ڵ ده‌ق و لێکۆڵینه‌وه‌کانی  تردا له دووتوێی ئه‌م په‌ڕتوکه‌دا چاپ بکرێن به نێوی (ئه‌زموونێکی جیاوازی شیعر).\nدووباره له‌گه‌ڵ ڕێزو پێزانیندا\nPrevious هه‌ڵاتن له گۆرانی … سه‌باح ڕه‌نجده‌ر\nNext خوێندنه‌وه پێویسته …. به‌ختیار محه‌مه‌د\nئه‌و شه‌ڕه‌ی ده‌ستی پێكردوه … سمكۆ عه‌بدولكه‌ریم\nدەوڵەت و کۆمەڵگە شکستخواردوەکان, عێراق و کوردستان بە نمونە … هەورامان عەلی\nده‌وڵه‌ت له ویستی گشتیدا نه‌ته‌وه وه‌كو سته‌ملێكراوێكی چینایه‌تی … سمكۆ محه‌مه‌د\nSep 10, 2017\t0


ئه‌نجوومه‌نی نوێنه‌رانی عێراق چه‌ند لیژنه‌یه‌ك بۆ لێكۆڵینه‌وه له هێرشكردنه سه‌ر باڵیۆزخانه‌كان پێكدێنێت\n28/9/2020 - 21:22\nپاش ئه‌وه‌ی ئه‌مریكا هۆشداری دایه عیراق كه باڵیۆزخانه‌ی خۆی له به‌غدا داده‌خات ئه‌گه‌ر حكوومه‌تی عێراق كار بۆ ڕاگرتنی هێرشی ئه‌و میلیشیایانه داده‌نێت كه مووشه‌ك ئاراسته‌ی ناوچه‌ی سه‌وز ده‌كه‌ن.\nئه‌نجوومه‌نی نوێنه‌رانی عیراق به ده‌نگی ئه‌و داوایه‌وه‌چوو، له‌و باره‌وه لیژنه‌یه‌كی په‌رله‌مانی ڕایگه‌یاند كه چه‌ند لیژنه‌یه‌كی لێكۆڵینه‌وه بۆ لێكۆڵینه‌وه‌ی ئه‌و ده‌ستدرێژییانه پێكده‌هێنرێن كه ده‌كرێنه سه‌ر نێرده دیپلۆماسییه‌كان.\nئه‌و لیژنه‌یه ئاماژه‌ی به‌وه‌یش كردووه كه لێكۆڵینه‌وه‌كانی حكوومه‌ت ئاكامی پێشكه‌وتوویان له‌باره‌ی كه‌یسی به ئامانج كردنی چالاكوانان به‌دی هێناوه.\nهه‌ڵبه‌ت چه‌ند سه‌رچاوه‌یه‌كی ئه‌مریكی له عیراق ئاماژه‌یان به‌وه كردووه كه زانیاری ئه‌وتۆیان پێگه‌یشتووه ئاماژه به‌وه ده‌كه‌ن كه پلانێك داڕێژراوه بۆ ئه‌وه‌ی هێرش بكرێته سه‌ر باڵیۆزخانه‌ی ئه‌مریكا له به‌غداو له‌كاتی هێرشه‌كه‌دا ژماره‌یه‌ك ئه‌مریكی به بارمته بگیرێن.\nئه‌و سه‌رچاوانه ئاماژه‌یان به‌وه كردووه كه كاربه‌ده‌ستانی عیراق هه‌موو هێزه ئه‌منییه‌كان له ناوچه‌ی سه‌وز ده‌كشێننه‌وه ته‌نیا هێزی تایبه‌ت نه‌بێت.\nلای خۆیه‌وه وه‌زیری ده‌ره‌وه‌ی ئه‌مریكا چه‌ند داوایه‌كی له سه‌رۆك وه‌زیرانی عیراق كردبوو جێبه‌جێییان بكات بۆ ئه‌وه‌ی باڵیۆزخانه‌ی ئه‌مریكا له به‌غدا دانه‌خرێت و له‌و ڕووه‌یشه‌وه مۆڵه‌تێكی دیاریكراوی به عیراق داوه.\nله‌لایه‌كی دیكه‌وه ڕۆژنامه‌ی واشنتن پۆست له زاری چه‌ند سه‌رچاوه‌یه‌كی دیپلۆماسیی ڕۆژئاواوه ڕایگه‌یاند كه ئه‌مریكا به حكوومه‌تی عیراق و هاوبه‌شه دیپلۆماسییه‌كانی ڕاگه‌یاندووه كه پلانی ئه‌وه داده‌ڕێژێت به ته‌واوه‌تی له باڵیۆزخانه‌ی خۆی له به‌غدا بكشێته‌وه ئه‌گه‌ر عیراق سنوورێك بۆ ئه‌و هێرشانه دانه‌نێت كه ده‌كرێنه سه‌ر ئه‌و كه‌سانه‌ی پێوه‌ندییان به هێزه‌كانی هاوپه‌یمانانه‌وه هه‌یه.\nئه‌و سه‌رچاوانه ئاماژه‌یان به‌وه كردووه كه پرۆسه‌ی داخستنی باڵیۆزخانه‌كه سێ مانگ ده‌خایه‌نیت، بۆ ئه‌وه‌ی حكوومه‌تی ئه‌مریكا بتوانێت له‌و ماوه‌یه‌دا چاو به‌و بڕیاره‌دا بخشێنـته‌وه ئه‌گه‌ر ڕه‌وشه‌كه باش ببێت.\nوه‌زاره‌تی نه‌وتی عێراق: له‌سه‌ره‌تای مانگی داهاتوودا نرخی به‌نزینی موحه‌سه‌ن ده‌بێته 650 دینار\nهێزێكی ئه‌منی بۆ كردنه‌وه‌ی گۆڕه‌پانی ته‌حریری به‌غدا بڵاوبوونه‌ته‌وه\nڤیدیۆ.. په‌رله‌مانتارێكی هاوپه‌یمانی سائیرون به‌ڕێوه‌به‌رێكی شاره‌وانی له نووسینگه‌كه‌ی ده‌رده‌كات


پارتى ده‌ستبه‌ردارى كورسى كۆتاى ئێزدییه‌كان ده‌بێت\nهەواڵ / عێراق :: 01/02/2018 :: 190 جار بینراوە\nپارتى دیموكراتى كوردستان ده‌ستبه‌ردارى كورسى كۆتاى ئێزدییه‌كان له‌په‌رله‌مانى عێراق ده‌بێت و یه‌كێتیش پشتگیرى له كاندیدى پارتێكى ئێزدى ده‌كات، سه‌رۆكى پارتێكى ئێزدیش ئاماژه‌به‌وه‌ده‌كات، خۆیان كاندیدیان بۆ ئه‌و پۆسته داناوه.\nبه پێى یاسا له‌ئه‌نجومه‌نى نوێنه‌رانى عێراق كورسییه‌ك به‌شێوازى "كۆتا" له كۆى (328) كورسى ئه‌نجومه‌نى نوێنه‌رانى عێراق بۆ پێكهاته‌ى ئێزدییه‌كان دانراوه، هه‌ریه‌ك له پارتى دیموكراتى كوردستان و یه‌كێتى نیشتمانى كوردستان بڕیاریانداوه هیچ كاندێدێكیان نه‌بێ بۆ ئەو پۆسته و پارته ئێزدییه‌كانیش كێبڕكێ له‌سه‌ر به‌ده‌ستهێنانى ئه‌و كورسییه ده‌كه‌ن".\nخه‌سره‌و گۆڕان، به‌رپرسى ده‌زگاى هه‌ڵبژاردنى پارتى له‌و باره‌یه‌وه بۆ دواڕۆژ ئاماژه‌به‌وه ده‌كات، لە پارێزگای موسڵ بۆ كورسى كۆتای ئێزدیان كاندیدیان نابێت و پشتگیری له هیچ كه‌س و لیستێكیش ناكه‌ن له‌وباره‌یه‌وه.\nله‌وباره‌یه‌وه حەیدەر شەشۆ، سەرۆكی پارتی ئێزدیی دیموكرات، به دواڕۆژى راگه‌یاند "چوار حزبی ئێزدی كاندیدیان هه‌یه بۆ كورسى كۆتا لە ئەنجومەنی نوێنەرانی عێراق، به‌ڵام پارتی و یەكێتى بڕیاریانداوە له هه‌ڵبژاردنى داهاتوودا كاندیدیان نەبێ بۆ كورسى كۆتای ئێزدییه‌كان".\nڕوونیشیكرده‌وه، له‌گه‌ڵ ئه‌وه‌دابوون هه‌ر چوار حزبى ئێزدى بە یەك لیست بەشداری هەڵبژاردن بكەن، بەڵام ئه‌وه نه‌كرا، له ئێستاشدا ئه‌وان هیچ لیستێكیان بۆ هه‌ڵبژاردنى په‌رله‌مانى عێراق نییه و ته‌نها كاندیدێكیان بۆ كورسى كۆتا داناوه و هه‌ندێ لایه‌نیش پشتگیرى له‌و كاندیده ده‌كه‌ن.\nوتیشى "یه‌كێتى نیشتمانى كوردستان یه‌كێك له‌و هێزانه‌یه پشتگیرى له‌و كاندیدەى ئێمه ده‌كات له‌به‌رامبه‌ر كاندیدى 3 لایه‌نى تری ئێزدى بۆ كورسى كۆتا".\nوابڕیاره له 14ى ئایارى ئه‌مساڵ هه‌ڵبژاردنه‌كانى ئه‌نجومه‌نى نوێنه‌رانى عێراق ئه‌نجامبدرێت.\nپێگه‌ى عێراق له ریزبه‌ندى گه‌نده‌ڵى وڵاتانى جیهاندا بڵاوكرایه‌وه


داوای چاوخشاندنەوە بەنرخی لۆگۆ و لەزگەی تەكسیەكان دەكرێت – تۆڕی میدیایی خەڵک\nداوای چاوخشاندنەوە بەنرخی لۆگۆ و لەزگەی تەكسیەكان دەكرێت\n2019/10/09 - 7:27 PM\nسەرۆكی لقی هەولێری سەندیكای گواستنەوە و گەیاندن ڕایدەگەیەنێت، پشتیوانی لە دانانی لۆگو و لەزگەی سەر تەكسی شارەكان دەكەین، بەڵام پێمان وایە نرخەكەی زۆرە و پێویستە سەرجەم پارێزگاكان بكرێت بەیەك نرخ.\nدوێنی سێ شەممە ۸-۱۰-۲۰۱۹ وەزارەتی گواستنەوە و گەیاندن گرێبەستی لەگەڵ سێ كۆمپانیا ڕاگەیاند، كەوا لۆگۆ و لەزگەی تەكسی ناوشار و دەرەوەی شارەكان دابین دەكەن، بەمەبەستی ڕێكخستنەوەی كاری تەكسیەكان هەریەكەو بەڕەنگێك.\nعەبدوڵا ئەكرەم، سەرۆكی لقی هەولێری سەندیكای گواستنەوە و گەیاندن بە(خەڵك)ی ڕاگەیاند، ئەوان بۆ ڕێكخستنەوەی كاری تەكسیەكان لەهەرێمی كوردستان پشتیوانی لەم بڕیارەی وەزارەت دەكەن، بەڵام پێویستە چاوخشاندنەوە بەنرخی لۆگۆ و لەزگەی تەكسیەكان بكرێت.\nدەشڵێت: “هیچ ئاگادار نەبووین لە شێوەی نرخەكان و تەندەركردنی، بەڵام پێمان وایە دەبێ ئەو نرخەی هەیە، كە بۆ دهۆك نزیكەی ۱۲ هەزار و هەولێر و سلێمانی بەنرخی ۱۸ هەزار دینار لۆگۆ و لەزگەیان بۆ دابین دەكرێت، ئێمە داوا دەكەین ئەو نرخە كەم بكرێتەوە یان هیچ نەبێت هاوشێوەی دهۆك لەهەولێر و سلێمانی بەهەمان نرخ لۆگۆ و لەزگەی تەكسیەكان دابین بكرێت”.\nڕاشیگەیاند، لەهەولێر ٤۳ هەزار ئۆتۆمبێلی تابلۆی ڕەنگ سوور هەن، كە نزیكەی ۳۳ هەزاریان تەكسین و ئەوەی تریش پاس و مینی پاسن.\nتەكسیسەندیكای گواستنەوە و گەیاندن\nسبەینێ خۆپیشاندان لەهەرێم دەستپێدەكات\nلە بۆردومانی توركیادا دوو هاووڵاتی شەهیدبوون\nهەسەدە هێرشی پێچەوانەی بۆ سەر توركیا دەستپێكرد\nچەند بڕیارێكی نوێ بۆ كاركردنی پاس و تەكسی دەركرا\nدوو كەس لەسەر “شكاندنی جامی تەكسی و دزی” دەستگیر كران\nكاری تەكسی لەهەرێمی كوردستان چۆن ڕێكدەخرێتەوە؟


دەوڵەتی موازی؛ كاریگەرترین پیلانی ڕێژیم بۆ مانەوه له دەسەڵات به هەر نرخێک بێ\nزایینی: ٠٦-٠٩-٢٠١٧ - هەتاوی: ١٣٩٦/٠٦/١٥ - ٢١:١٤ تاران قه‌باره‌ی فۆنت:\nله جەنگەی شەڕی هەشت ساڵەی ئێران و عێراق؛ كاربەدستانی تازه پێداكەوتووی ئەوكات كه تووشی زیانێكی ئێگجار زۆری مرۆیی ببوونەوه و ژمارەیەكی زۆری هێزەكانیان له شەڕگەكاندا بەهۆی بێ پلانی و كەلەڕەقیی كاربەدەستانێک كه تامی دەسەڵات و نرخی بەرزی نەوت کەوتبووە بن ددانیانەوه کوژران؛ بۆ ئەوەیکە زیاتر له دەسەڵات بمێننەوه و له ترسی دۆڕانی سەربازی و داڕمانی ئابووری، بەهۆی تێچووە زۆرەكانی شەڕ، له پیلانێكدا سەرەتا كەڵكیان له هەستی ئینقلابی و بیری ناسیۆنالیستی ئێرانی و " به داگیركەر ناساندنی" ڕێژیمی فاشیستی سەدام حوسێن و مەزلووم‌نمایی نێوخۆیی وەرگرت و دواتریش دەستیان كرد به دامەزراندنی سپای پاسداران كه هێزێک بوو پێكهاتوو له خەڵكی ئاسایی و مەبەستی ڕاگرتنی هێڵی بەرگری و كەمكردنەوەی زیانی هێرشەكانی ئەرتەشی پڕچەكی ڕێژیمی بەعسی گۆڕ به گۆڕ بوو.\nبەڵام له دوای شەڕ هەست به كەڵك و بەكارهاتوویی ئەو هێزه كرا، چۆن ئەو هێزە له قوڵایی خەڵكەوه و له ناوچه جیاجیاكانی وڵات وەكوو بەلووچستان، باکوور و باشوور و كوردستان پێکهاتبوو و هەروەها ئەو لاوازیەی کە ئەرتەش هەیبوو ئەو هێزە نەیبوو و سەرەڕای ئەوەش سپای پاسداران هێزێکی ئیدئۆلۆژیک بوو.\nهۆكاری كەڵک وەرگرتن له هەستی ئیمان‌داریەتی و مەزهەبی‌بوونی خەڵكی ئەو سەردەم، بۆ ساویلکەبوونیان بەهۆی نەبوونی بیری سیاسی له بۆشایی هێزه سیاسییەكاندا دەگەڕێتەوە. هێزی سپای پاسداران دوای تەواوبونی شەڕ له شەڕگەكانی ئەو كات بە مەبەستی سەركوتی بیری كوردی و دەسەڵاتی سیاسی و چەكداری ئەو كاتی هێزی پێشمەرگەی كوردستان به سەركردایەتی حیزبی دێموكرات بۆ كوردستان ڕەوانە کران.\nله كوردستان چەكی ئەوان تەنیا چەكه پێشكەوتووەكانی بەجێماو له سەردەمی ڕێژیمی پێشوو نەبوو، بەڵكوو ئیتر ئەوان بەهۆی تەواوبوونی شەڕ، سنووره ئاوی و زەوینییەكانیان بۆ كرابووه كه زیاتر ڕیشەی خۆیان داكوتن و خۆیان به چەكی نوێی سەردەم پڕچەک بكەن. هەروەها به كەڵک وەرگرتن له ماڕكی ئیسلامی و کەڵکاژۆوەرگرتن لە بیری مەزهەبی بەشێک له خەڵكی ڕۆژهەڵات توانیبوویان تا ڕادەیەک كەڵک لەو هەسته وەربگرن و له هەندێک شوێندا جێ پێی خۆیان بكەنەوه.\nهەروەها ڕێژیمی ئێران ئەو كات به هۆی شەڕی درێژخایەنی دەسەڵاتدارانی هەر دوو سنوور (عێراق و ئێران) و لەبیركردن و نەمانی هێژمۆنی حوكمڕانیان له هەر دوو بەشەكه، خەڵک تووشی برسیەتی و نەداری ببوونەوه؛ بەتایبەتی بەشی ڕۆژهەڵات كه دەبوو میوانداری له ئاوارەكانی باشووری كوردستانیش بكا و بیانپارێزن، هەر بۆیه به بەكارهێنانی خۆراك و سەرەتاییترین پێداویستییەكانی ئەو كات دەیهەویست خەڵک له هێزه كوردییەكان دوور بخاتەوه و پێگەیان لاواز بكات.\nبەرپرسانی ڕێژیمی ئێران له شەڕەكانی كوردستان بۆیان دەركەوت كه تەنیا به چەک و خۆراک ناتوانن پێش به ڕەوتی ڕزگاریخوازی كورد بگرن. ئەوەش بەهۆی بەرگری قارەمانانەی هێزی پێشمەرگەی كوردستان و خەڵكی خۆڕاگری كوردستانەوه بوو كه شكستی به هێزێک هێنا كه تازه له فەزای ئینقلاب دابوو و زیاتر له ٦٠٠ هەزار چەكداری، كه به هەموو شێوەیەك پاڵپشتی دەكرا، تووشی شکست کرد. هەر بۆیه ئەو هێزەی ڕێژیم پەنای برد بۆ بۆشاییەكی دیكه و له پیلانێکدا ئەوجار ئابووری كوردستانی كرده ئامانج و سەرەتا له بێكاركردنی خەڵک و دواتریش له بڕینی مووچەی فەرمانبەران و گەمارۆ بۆ سەر سەرەتایی‌ترین پێداویستییەكانی ژیان دستی پێكرد.\nله درێژەی ئەو پیلانەدا ئەوجار دەستی به كۆكردنەوەی هێز له ناوخۆی كوردستان کرد و كەڵکی له نەداری و هەژاری خەڵكی ئەوكات وەرگرت و به بەرتیل‌دان و تەماح وەبەرنانی هەندێک له نەیارانی نەزان‌پەرەست دەستی بە خۆسەپاندن له ڕۆژهەڵاتی كوردستان كرد. هەر لەم بارودۆخەدا بوو كه كردنەوەی لق و باڵی سەربازی له دەرەوەی سنوورەكانی کوردستانیش دەستیان پێکرد، كه سەرەتا له چەند وڵاتێکی وەك لوبنان و سووریه و چەند هاوپەیمانییەكی ئابووری خۆی دەستی به مەشق و ڕاهێنانی ئەو هێزانه كرد. دواتریش ناخی ڕاستەقینەی خۆی نیشاندا و دەستی به تێرۆری سیاسی له دەرەوەی وڵاتیش كرد كه له سەروی هەمووانەوه سەركردەی جووڵانەوه و بووژانەوەی كورد له ڕۆژهەڵاتی كوردستان (دوكتور عەبدەلڕحمان قاسملوو) بوو. سپای پاسداران له ناوخۆی وڵات لە بەرامبەر هێزی پێشمەرگەدا که لەژێر فەرمانی دوکتور قاسملوو دابوون، دۆڕابوو و له دەروەش بەهۆی ژیری و دیپلۆمات بوونی دوکتوور قاسملوو ماهیەتی ڕاستەقینەی ئەو ڕێژیمه به جیهان ناسێندرا کە ئەمانە بوونە هۆكاری ئەوەی دوایین هەوڵی ڕەشی خۆیان تاقی بكەنەوه و جارێكی دیكه خۆیان به تێرۆر به كۆمەڵگای نێودەوڵەتی ناساند .\nله دوای ئەوەیکە شكسته نیزامییەکان و تەلەفاتی هێزی سەربازی له كوردستانیش كەمتر له شەڕی ٨ ساڵه نەبوو و داخی دۆڕانی خۆی به سەر خەڵكی بێ‌دیفاع‌دا ڕشت، کوشتار له كوردستان و سەركوتی بێ بەزیانه و نامرۆڤانەی خەڵكی كورد و بێ دیفاعی كوردستان له ڕۆژهەڵات دەستی پێكرد، لەم بارودۆخەدا بوو کە به ناچار جووڵانەوەی كوردی له هەمبەر بەرژەوەندیی گشتیی خەڵک و بێدەنگ بوونی كۆمەڵگای نێودەوڵەتی بۆ ماوەیەک هێژمۆنی چەكداریی خۆیان كەمتر كردەوه و ئەوەش بوو به هەلێک بۆ چەکدارانی سپا تاکوو خۆیان به ئێگجاری به سەر خەڵکدا بسەپێنن.\nڕەنگه له نێو دەوڵەتان‌دا زۆر به دەگمەن دەركەون ئەوانەی كه له یەک حوكمڕانیدا خاوەنی دوو هێزی چەكدار بن كه لەژێر یەک ئاڵادا كار بكەن و بێگومان وێنەی سپای پاسداران هەر له هیچ كوێیەکدا دەست ناكەوێ.\nدەسەڵاتدارانی ڕێژیم له دوای شەڕ و قایم‌كردنی جێ‌پێی خۆیان و كەوتنه نێو بازاڕی جیهانی بەهۆی نەوت و گاز و بازاڕی تازه و دەست لێنەدراوی ئێرانەوه هەستان به داڕشتنی پیلانی دووهەمی خۆیان لەمەڕ پاڵپشتیی سپای پاسداران، له سەرەتادا پشتیوانیی یاساییان له مەجلیسی ڕێژیم وەرگرت‌و دەستیان بۆ ئاوەڵاكردن و له دواتریش‌دا به تەرخانكردنی بەشێک له بوودجەی گشتیی سەربازی بەو هێزه ئەوەندەی دیكه پەلیان ئەستور و خۆیان بەهێزتر كرد.\nبەڵام ئەوه سەرەتایەك بوو بۆ ئەوان و خەونی ئەوان تەنیا بەوه كۆتایی نەهات؛ ڕێژیم كه هەستی به لەرزۆكی و ناسینی خۆی لەلایەن خەڵكەوه كردبوو، هەروەها هەوری ڕەشی گەمارۆكانی ئامریكا و ڕۆژئاوای له سەر خۆی دەدیت و له ترسی كودەتای نیزامی یان سپی بەسەر خۆی دەستی به گرتن و ئێعدامكردنی سەرجەم دژبەرانی خۆی له نێوخۆ و تێرۆركردنی بەشێكی دیكه له هێزەكانی ئۆپۆزیسیۆن له دەرەوەی وڵات کرد كه له نێویاندا تێرۆری كادر و پێشمەرگەكانی حیزبی دێموكرات له باشوور به هاوكاری لایەن و لق‌وپۆکانی نزیک له سپا لەم بەشەی نیشتمان نموونەیەکی بەرچاون .\nله دوای ئەو سەركوته دەسەڵاتدارانی "بیت رهبری" كه ئەو كات به هاتنەسەركاری خامنەیی وەكوو ڕێبەری گشتی سەرجەم دەسەڵاتیان له دەست دابوو، سپای پاسدارانیان وەكوو هێزی تایبەت و نیزیک له خۆیان ناساند و به تەواوەتی لەژێر كۆنتڕۆڵی دەوڵەت به ناو خەڵكی‌دا هێنایانه دەرێ بەشێوەیەک كه ئەمجار مەیدانی سیاسیشیان بۆ كردەوه.\nبەشێكی بەرچاو له نزیكانی خامنەیی و له پاسدارە شەڕدیتوو و نێوچاوان به بەردەمۆره سووتاوی ئەو هێزه به فەرماندەری و بەڕێوەبەری لەژێر چەپۆكی توندی شەخسی خامنەیی‌دا دیاری كران؛ هاوشێوەی قزڵباشەكانی قاجار و ینیچیریەكانی عوسمانی .\nبەرەبەرە به كرانەوەی مەیدان بۆ ئەوان جێگای خۆیان له نێو تەواوی جومگەكانی دەسەڵات به زۆری كردەوه تەنانەت دەستیان بەسەر تەواوی ئیداره و بەڕێوەبەرایەتییەكانیش داگرت. به شێوەیەك كه ببوونه دەزگایەكی هەواڵگریی تۆكمه بۆ نیزیكانی ڕێبەر و كەس نەیدەوێرا بەپێچەوانەی مەیلی ئەوان بجوڵێتەوە. له دوای هاتنەسەركاری ڕەفسەنجانی وەكوو سەركۆمار هەست كردن به گەورەبوونەوەی ئەو له نێو خەڵكدا لەلایەن خامنەییەوە، بڕیاری ئەوه درا كه زیاتر بچنه نێو بەدەنەی دەوڵەتەوه و هەژمۆنی خۆیان زیاتر بكەن.\nهەر لەوەها هەلومەرجێك دابوو كه سەردەمی زێڕینی ئەوان دەستی پێكرد؛ سەرەتا به هۆی دانی چەندین ئیمتیازی ئینحساری بەوان و دواتریش به هاتنه نێو بازاڕی نەوت و گاز له كێڵگه هاوبەشەكانی لەگەڵ وڵاتانی كەنداو ئیتر ئەوان ئێستا تەنیا هێزێكی چەكداری هەواڵگری كه بۆ سەركوت و زەبر و زەنگ و تۆقاندن و تێرۆری بەرهەڵستكارانی ڕێژیم نەمابوون، بەڵکوو سەرچاوەی دارایی ئێگجار زۆر گەورەشیان كەوتبووە بەر دەست، بەجۆرێک كه دەبوو نوێنەر و پشكی ئەوان له تەواوی ڕێککەوتن‌نامە بازرگانییەكانی دەوڵەت لەگەڵ دونیای دەرەوه و هەروەها سازەندەگی و پێشكەوتن و بازاڕی ناوخۆ له دەستیاندا هەبێ.\nدەسكەوتنی سەرچاوەی دارایی بوو به سەرەتایەك بۆ پەلهاویشتنی زیاتری ئەوان بۆ دەرەوەی وڵات و جێبه‌جێ‌كردنی ئیدئۆلۆژی ئیسلامیی شیعی كه ئەوجار ڕەگێكی فاشیستیشی تێدا بەدی دەكرا. سەرەتا له لوبنان و دواتریش له سووریه و لیبی و پاكستان و بەشێك له وڵاتانی ئافریقایی دەستیان پێكرد و تەنانەت وڵاتانی ئامریكای باشوور؛ مۆڵگەیەكی باش بۆ ئەوان بەدی دەكرا به جۆرێک كه له سەرجەم ئەو وڵاتانەدا بەهۆی هاوڕەگەزبوونی ڕێژیمەكانیان لەگەڵ تاران توانیان مۆدێلێك له خۆیان دروست بكەن كه بەستراوە به خۆیان بێ و فكر و ئەجندای وان جێبەجێ بكا؛ بۆ نموونه حیزبوڵڵا له لوبنان.\nگەمارۆی ئابووری له سەر پرسی مافەکانی مرۆڤ لەلایەن وڵاتانی ڕۆژئاوایی توانی له دەرەوه بەتەواوەتی ماهیەتی كۆماری ئیسلامی ئاشكرا بكات و هاوكات له ناوخۆش‌دا زەبرێكی كوشندەی له جومگەكانی دەسەڵات دابوو كه ئەگەر جەمسەربەندیی وڵاتانی ڕۆژئاوا و ڕۆژهەڵات هاوهەڵوێست بان و ئێران له ڕۆژهەڵاتییەکان نیزیك نەبووایه بەدڵنیایەوه دەوامی نەدەهێنا. ئەوه بوو بەهۆی ئەوەیكه جارێكی دیكه سەرەكیترین دەسەڵاتدارانی كۆماری ئیسلامی كه له كۆمەڵێک گرووپی مافیایی و بازرگانی شەڕدیتوو و تێرۆریست و چەواشەكاری ئایینی نیزیك له "بەیتی خامنەیی" و له سەرووی هەموان خودی خامنەیی پێك دەهاتن هەست به ترسێكی ڕاستەقینه له جووڵانەوەی خەڵكی ناوخۆ بكەن.\nسپای پاسداران جارێكی دیكه مەیدانێكی زیاتری بۆ كرایەوه؛ ئەو جار دەبوو له بەدەنه و كابینەی دەوڵەتیش‌دا حوزووری هەبێ جا دەبوو به مایەی هەست به ئارامی‌كردنی سەرووی خۆیان. هەر بۆیه ئیتر ئەو جار پلەدارە نیزامییەکان دەبوو ببن به وەزیر و جێگر و ئەو تۆزقاڵە دەسەڵاتەی كه خەڵك به هی خۆی دەزانی ئەوانیش بستێنن و خاترجەم بن. ئەو جار له سەرجەم دانوستان و دانیشتنه سیاسییەكانیش حوزووریان هەبوو و قسەی دڵی ڕەشی خامنەییان دەبوو له بەیاننامه و ئایین‌نامه نێو دەوڵەتییەكاندا دەبوو سەپاندبایه.


ئاژانسی ده نگو باسی کوردستان: رژیم تروریستی نژادپرست ترک به حملات خود علیه ملت کرد ادامه میدهد\nرژیم تروریستی نژادپرست ترک به حملات خود علیه ملت کرد ادامه میدهد\nخبرهای روژ تی وی\nله ناوچه‌ی سلۆپی شه‌رنه‌خ لاوانی کورد هێڕشه‌کانی تورکیایان شه‌رمه‌زار کرد..\nله ناوچه‌ی سلۆپی شه‌رنه‌خ یش لاوانی کورد شه‌وی رابردوو چالاکیه‌کیان ئه‌نجام دا . لاوان که ویتسیان له دژی ئاسته‌نگ کردنی دیداره‌کانی رێبه‌ری گه‌لی کورد ،چالاکیه‌کی پرتستۆ کردن رکخه‌ن به‌لام چالاکیه‌که رووبه‌رووی هێرشی پۆلیسی تورک بوویه‌وه و له ئاکام دا ئالۆزی و پێکهه‌لپرژان هاته‌وه .\n20.08.2011 / 20:43\nله گه‌ره‌کی جودی سه‌ر به ناوچه‌ی سلۆپی لاوان کۆبوونه‌وه و له ئاستنه‌گکردنی دیداری رێبه‌ری گه‌لی کورد عه‌بدولا ئۆجه‌لان و هیرشه‌کانی سه‌ر هه‌ریمه‌کانی پاراستی مه‌ده‌یا که له‌لایه‌ن ده‌وله‌تی تورکه‌وه به‌رێوه ده‌چێت ،رسوایان کرد .\nلاوان ویستیان له گه‌ره‌کی جودیه‌وه رێپێوانێک له میانه‌ی چالاکیه‌که‌یان دا به‌رێوه ببن ،به‌لام رووبه‌رووی ده‌ستێوه‌ردانی پۆلیسی تورک بوونه‌وه .\nپێکهه‌لپرژان له نێوان لاوان و پۆلیس دا بۆماوه‌ی درێژ به کۆلانه‌کانی ناوچه‌که‌دا بلاو بوویه‌وه .\nلاوان ،له ناو کۆلان دا به‌ربه‌ستیان دانا ، له‌دژی پۆلیس خۆراگرییان کرد و ناسنامه‌یان کۆنترۆل کرد.\nئالۆزی و چالاکی لاوان تا درنگانی شه‌و به‌رده‌وام بوو، و پۆلیسی تورک له چآلاکیه‌که‌دا 3 لاوی ده‌ستبه‌سه‌ر کرد.\nعبدوللا مه‌لا نوری: په‌که‌که و په‌ژاک نوێنه‌رایه‌تی پرسی کورد ده‌که‌ن و ئه‌یپارێزنن.\nپه‌رله‌مانتاری ته‌ڤگه‌ری گۆران ،عه‌بدولا مه‌لا نووری ،رایگه‌یاند که ئه‌و هیرشانه‌ی بۆ تورکیا و ئێران قازانجی نیه و وتی ،پێویسته ئێران و تورکیا دان به‌و راستیه‌ی بنێن که ، په‌که‌که و په‌ژاک ،نوینه‌رایه‌تی پرسی کورد ده‌که‌ن و پرسه‌که‌ش ئه‌پارێزن .\n21.08.2011 / 20:46\nناره‌زاییه‌تیه‌کان له دژی هێڕشه‌کانی وه‌لاتانی ئێران و تورکیا بۆ سه‌ر باشوری کوردستان به‌رده‌وامه .\nله‌وباره‌وه ، په‌رله‌منتاری بزوتنه‌وه‌ی گۆران ، له په‌رله‌مانی هه‌رێمی کوردستان ، عبدوللا مه‌لا نوری ،هێڕشه‌کانی ئه‌و دوو وه‌لاته‌ی به‌توندی شه‌رمه‌زار کرد.\nمه‌لا نوری بانگی له ئێران و تورکیا کرد و راسته‌وخۆ نێزیکی پرسی کورد ببنه‌وه ووتی:\nبه‌گوشاری سه‌ربازی ناتوانن کوردان پاکتاوبکه‌ن . ئێران و تورکیا ، به‌هێچ بیانوویه‌ک ناتوانن ،هه‌رێمی کوردستان ، بۆردومان بکه‌ن .\nپێویسته ئێران و تورکیا دان به‌و راستیه‌ی بنێن ، که له‌ناو وه‌لاته‌که‌یان دا ،پرسی کورد هه‌یه و پرسه‌که راستییه‌که و په‌که‌که و په‌ژاک ش نوێنه‌رایه‌تی پرسه‌که ده‌که‌ن و ئه‌یپارێزنن.\nله لایه‌ن ئاژانسی ده نگو باسی کوردستان ajansknews kl. ۶/۰۱/۱۳۹۰ ۱۱:۰۵:۰۰ قبل‌ازظهر


ئەمڕۆچوارشەممەبەرواری ( ۲۱-۲-۲۰۱۸ ) خوێندنەوەی دووەم بۆ پڕۆژەکە کراولەو ڕۆژەدا تەنها دوومادەی لێ پەسەندکرا بەهۆی گفتوگۆی زۆرینەی پەرلەمانتاران لەسەرپڕۆژەکە.\nجارێ بەبڕوای من ناکرێت وشەی چاکسازی بۆپڕۆژەیەکی لەوشێوەیە بەکاربهێنرێت و لەهۆڵی پەرلەمانیش هەمان ڕام دەربڕی لەکاتی وتووێژدا ،و پێم وابوو دەکرێت ناوی یاسای ڕێکخستنەوەی خانەنشینی وموچەودەرماڵە و بەخشین بێت.\nچونکە چاکسازی زۆر گشتگیرەو پێناسەی زیاتریش هەڵدەگرێت ، وەکەباس لەچاکسازی دەکرێت نابێت بچوکبکرێتەوە تەنها لەموچەوخانەنشینیدا ،بەڵکو ئەوە بەشێکی کەمی چاکسازییەو چاکسازی گەورەوگرنگ چاکسازییە لەسێکتەری نەوت و وزەو باج و خاڵەگومرگیەکان و کۆمپانیا زەبەلاحەکاندا.\nلەبڕگەی یەکی ماددەی یەکی بەشی یەکەم لەئامانجەکانی یاساکەدا بەڕوونی هاتوەکە مەبەست لێی بەرجەستەکردنی بنەماکانی یەکسانی ودادپەروەری وشایستەبوونە لەموچەودەرماڵەوئیمتیازاتەکان، کەئەمە دەرخەری ئەو ڕاستیەیە کە حکومەت لەماوەی چارەکە سەددەی حوکمڕانی خۆیدا لەپێدانی موچەو دەرماڵەکاندا نەیەکسانی پیادەکردوەو نەدادپەوەریش بوە ئەمەجگەلەوەی بەپێی شایستەبون موچەودەرماڵەی نەداوەتە فەرمانبەرەکانی.\nهەربۆنمونە (٥٥)هەزارکەس کەناویان لەلیستی موچەخۆراندابوە پێشترو نەچون بۆبایۆمەتری ودەرکەوتوەوبندیوارو وەهمی بون.\nهەروەها مانگانە بڕی ( ۳۰٦) ملیارد دینار تەنها بۆدەرماڵە خەرجدەکرێت کەهەندێکیان بۆچەند توێژێکی دیاریکراو کاڵا بە باڵا دوراون ونادادییەکی زۆری تێدایە.\nئێمە وەک فراکسیۆنی گۆڕان داوامانکرد کەیاسای خانەنشینانی یەکگرتوی عێراقی ژمارە (۹)ی ساڵی (۲۰۱٤) وەک خۆی کت ومت جێبەجێبکرێت ، وەهەر بەواژۆی سەرجەم ئەندامانی فراکسیۆن لەدوای دەستبەکاربونی دەستەی سەرۆکایەتی خولی چوار لە ( ۲۹-٤-۲۰۱٤) داوامانکرد پڕۆژەکەی حکومەتی عێراق لەهەرێم بەرکاربکرێت ، و لەیەکەمین دانیشتنی دوای هەڵبژاردنی دەستەی سەرۆکایەتی لەبەرواری ( ۷-٥-۲۰۱٤) خوێندنەوەی یەکەمی بۆکرا ، بەڵام حکومەت دواتر بەبیانوی دروستکردنی ئیلتیزاماتی دارایی بۆیان لەگەڵ ئەوەدا نەبوو بەرکاربکرێت لەهەرێمدا ، گەر بەرکاربکرایە ئەوا کەمترین مووچەی خانەنشینی لەهەرێمدا ( ٤۰۰) هەزار دیناردەبوو.\nمانگانە خانەنشینانی هەرێم بەسەربازی وشارستانیەوە پێویستیان بە ( ۱۰۸) ملیارد دینارهەیە بۆپێدانی موچەکانیان.\nئەوەی لەزاری بەرپرسانی حکومەتەوە گوێبیستی بوین سەرزاری لەگەڵ جێبەجێکردنی یاسای خانەنشینی یەکگرتوی عێراقدابوون بەڵام ناتوانن موچەی هەموو خانەنشینان بەتایبەت ئەوانەی موچەکانیان لەخوار ( ٤۰۰) هەزارەوەن بگەیەننە ئەو ڕێژەیەو وەک عێراق موچەیان بدەنێ ، بیانوشیان ئەوەبوو کە گەر کەمترین موچەبکەینە ( ٤۰۰) هەزاردینار ئەوا مانگانە پێویستمان بە ( ٤۰ ) ملیارد دیناری ترە ،واتا پێویستی مانگانە بۆموچەی خانەنشینان لە ( ۱۰۸)ملیاردەوە بەرزدەبێتەوە بۆ ( ۱٤۸)ملیارد دینار کەئەوەش لەتوانای حکومەتدا نیە لەئێستادا.\nتیمی حکومەت وتیان لەئێستادا مانگانە تەنها ( ۳۷٥ ) ملیارد دینارمان لەداهاتی نەوت دەستدەکەوێت ، ئیتر نازانم چەند دەفرۆشن ؟ بەچەندی دەفرۆشن؟چەندی بۆ موچەو قەرزی کۆمپانیاکانە ، چونکە پڕۆسەکە ڕون وئاشکرانیە.\nبۆیە ئەوەی حکومەت ناردویەتی بۆپەرلەمان جگەلەوەی گەرەکیەتی کارەنایاساییەکانی چەندین ساڵەی ڕابردووی لەڕێگەی پەرلەمانەوە بەیاسایی بکات و شەریک بۆخۆی پەیدابکات هیچی دیکەنیەو نابێت.\nپەرلەمان شوێنی دەرچواندنی یاساو هەموارکردنی یاسایە نەک بکرێتە شوێنی دۆزینەوەی ڕێوشوێن وپینەپەڕۆکردنی کارە ناکارگێڕی وبەدەرلەیاساکانی بەرپرسە یەک لەدوایەک وکابینەجیاوازەکانی حکومەت کەلەماوەی چارەکەسەدەی فەرمانڕەواییاندا چیان ویستوەو چۆنیان لاباشبوە کردویانە.\n998 جار خوێندراوەتەوە


له وان شوێنه‌واری پێنج هه‌زار ساڵ له‌مه‌وبه‌ر دۆزرایه‌وه\n8/9/2019 - 09:12\nله‌لایه‌ن تیمێكی ٥٠ كه‌سیی\nله كاره‌كانی هه‌ڵكه‌ندن له‌و ته‌پۆڵكه‌یه‌ی كه ده‌كه‌وێته باكووری قه‌ڵای وان و له‌سه‌ر مۆڵه‌تی وه‌زاره‌تی كولتوور و گه‌شتیاریی توركیا ئه‌نجامده‌درێت، دوو ژوور و چه‌ند به‌شێكی گۆزه‌یه‌ك دۆزرانه‌وه، كه مێژووه‌كه‌یان بۆ پێنج ساڵ له‌مه‌وبه‌ر ده‌گه‌ڕێته‌وه.\nكاره‌كانی هه‌ڵكه‌ندن له‌لایه‌ن تیمێكی ٥٠ كه‌سیی، كه سه‌رجه‌میان له زانكۆ جۆراوجۆره‌كان، زانا و شوێنه‌وارناسن، به سه‌رپه‌رشتیی به‌ڕێوه‌به‌ری ناوه‌ندی شوێنه‌وارناسیی و مێژوو له ناوچه‌ی وان، و مامۆستا له كۆلێژی ئه‌ده‌بیاتی زانكۆی ئیستانبوڵ، دكتۆر ئه‌ركان كۆنیار له‌و ته‌پۆڵكه‌یه‌ی كه ده‌كه‌وێته باكووری قه‌ڵای وان، درێژه‌ی هه‌یه.\nله‌و كارانه‌دا كه پێشتر له‌نێو ئه‌و ته‌پۆڵكه‌یه‌دا ئه‌نجامدراون، پێكهاته‌ی مێژوویی وان و چه‌ند شوێنه‌وارێكی سه‌رده‌می ئاراراتییه‌كان دۆزراونه‌ته‌وه، دوو ژوور و چه‌ند به‌شێكی قاپێكی گڵین و گۆزه‌یه‌ك دۆزرانه‌وه، كه مێژووه‌كه‌یان بۆ پێنج ساڵ له‌مه‌وبه‌ر ده‌گه‌ڕێته‌وه.\n- "بۆ ئێمه چاوه‌ڕواننه‌كراوبوو"\nله لێدوانێكدا بۆ په‌یامنێری ئاژانسی ئانادۆڵو، دكتۆر ئه‌ركان كۆنیار ئاماژه‌ی به‌وه‌كرد پشوودرێژانه‌ترین كاری هه‌ڵكه‌ندنیان له ناوچه‌كه به‌ڕێوه‌ده‌به‌ن.\nئه‌و جه‌ختی له‌وه‌كرده‌وه ته‌پۆڵكه‌كه له رووی مێژووی نیشته‌جێبوونه‌وه گرنگیی ئێجگار زۆری هه‌یه و رایگه‌یاند: "له‌ماوه‌ی چه‌ند رۆژی رابردوودا چه‌ند شتێكمان دۆزینه‌وه كه بۆ ئێمه چاوه‌ڕواننه‌كراو بوون. ده‌ستمان به گۆزه و قاپه گڵینه به‌كارهێنراوه‌كان، ماڵه‌كان، پاشماوه‌ی پێكهاته‌كانی پێنج هه‌زار ساڵ له‌مه‌وبه‌ری وان گه‌یشت. ئه‌مه بۆ ئێمه ئێجگار چاوه‌ڕواننه‌كراوبوو. چونكه له‌ماوه‌ی ٦٠ ساڵی رابردوودا، شتی له‌وشێوه‌یه له وان نه‌دۆزراونه‌ته‌وه".\nکەشناسی هه‌رێم: به‌فر و باران ده‌ستپێده‌كاته‌وه\nپێدانی قه‌رزی بچووك به گه‌نجان ده‌ستپێده‌كرێته‌وه\n40 مسقاڵ زێڕی دۆزییه‌وه بۆخاوه‌نه‌كه‌ی گه‌ڕانده‌وه\nكرێكارێكی هیندی ژماره‌ی پێوانه‌یی یوساین بۆڵت له 100 مه‌تر ده‌شكێنێت\nله چیای گاره ورچێكی قاوه‌یی بینرا


لە دوزخورماتوو،كارەبای نیشتیمانیی چوار كاتژمێرە و لە ترافیکیش بەستراوە\nكارەبای نیشتیمانیی چوار كاتژمێرە و لە ترافیکیش بەستراوە\nدوزخورماتوو تەنیا چوار كاتژمێر كارەبای نیشتیمانیی پێدەدرێت، ئەوەش بە بەراورد بە ناوچەكانی تری جێناكۆکی وەک كەركوك، نەینەوا و دیالە كەمترینە، بەپێی ئەو بەراوردكارییەی (كەركوك ناو) كردویەتی.\nئەو كێشەیە كە مانگێگە بەرۆكی قەزاكەی گرتووە، لەكاتێكدایە پلەكانی گەرما لەم هەفتەیەدا 44 پلە دانەبەزیووە و چاوەڕواندەكرێت سبەی پێنجشەممە 1ی ئاب بگاتە 47 پلەی سەدی، ئەوەش بەرزترین پلەی گەرمایە لە ئەمساڵدا لەو قەزایە.\nسیروان خورشید، دانیشتوى گەڕەكی كۆماری دوزخورماتوو، وتی "ئەو ماوەیەی كارەبای نیشتیمانییش دەدرێت دەڵێی ترافیكە، هەر دێت و دەبڕێت و سودی نییە.. تەنانەت لە گەڕەكەكەی ئێمە هەندێك رۆژ تەنیا دوو یان سێ كاتژمێر كارەبامان پێدەدرێت".\nئەو ماوەیەی كارەبای نیشتیمانییش دەدرێت دەڵێی ترافیكە\nئیدارەی خۆجێیی دوزخورماتوو، بەناچاریی كارپێكردنی مۆلیدە ئەهلییەكانیان زیادكردووە، بۆ مانگی تەمموزیش بڕیارە بۆ هەر ئەمپێرێك 13 هەزار دینار وەربگرن.\nزۆرینەی خێزانەكان چوار ئەمپێر كارەبای مۆلیدەیان راكێشاوە و بەو پێیەش دەبێت ئەم مانگە 52 هەزار بدەن، ئەوەش نزیكدەبێتەوە لەسەدا 10ی موچەی بنەڕەتی مامۆستایەك كە تازە دامەزرابێت، كە موچەی ناگاتە 600 هەزار دینار.\nهەرچەندە بڕی كارەبا بەگشتی لەهاویندا خراپدەبێت، بەڵام دوزخورماتوو لە پارێزگای سەڵاحەدین بە بەراورد بەناوچەكانی تر جێناكۆك زۆر خراپە، بۆ نمونە لە قەزای خانەقین لە پارێزگای دیالە كە ئەویش ناوچەیەكی جێناكۆكە 16 بۆ 18 كاتژمێر كارەبای نیشتیمانی هەیە، لە داقوق سەر بە پارێزگای كەركوك 13 بۆ 15 كاتژمێر، تەنانەت لە بەشی راستی موسڵ كە خەڵكەكەی زۆر ناڕازین لە كارەبای نیشتیمانیی شەش بۆ هەشت كاتژمێر كارەبایان پێدەدرێت.\nسیروان لە قەزای دوزخورماتوو وتی "هەر پرسیار دەكەین بۆ دەبێت دوزرخوماتوو بێ كارەبا بێت، بەڵام كەس وەڵامناداتەوە".\nئەندازیار فازڵ عەباس، بەڕێوەبەرى کارەباى دوزخورماتوو، بە(کەرکوک ناو)ى وت "تەنیا چوار كاتژمێر كارەبا هەیە، بەدواداچونمان كردووە و چوینەتە وێستگەی كارەبای تازە، دەركەوتووە خراپی تۆڕەكانی كارەبا هۆكاری سەرەكییە".\nكارەبای نیشتیمانی قەزاكە لە وێستگەی تازەی پارێزگای كەركوك دابیندەكرێت؛ دوزخورماتوو پێویستی بە 50 مێگاوات كارەبای نیشتیمانیی هەیە، بەڵام لە ئێستادا تەنیا 20 مێگاواتی پێدەدرێت، ئەوەش هۆكارێكی ترە.\nفازڵ عەباس وتی "لەو 20 مێگاواتەش 10 مێگاواتی بەهۆی خراپی تۆڕەكانەوە ناگاتە قەزاكەمان".\nلەو 20 مێگاواتەش 10 مێگاواتی بەهۆی خراپی تۆڕەكانەوە ناگاتە قەزاكەمان\nلیژنەیەكی خۆجێیی دوزخورماتوو، چونەتە تكریت و موسڵ بۆ داواکردنی هاوكاریی بۆكارەبای قەزاکە، ئەوەش لەكاتێكدایە ئەو دوو شارەش خۆیان كێشەی كەمی كارەبایان هەیە، بەڵام دۆخیان لە دوزخورماتوو باشترە.\nبەڕێوەبەری فەرمانگەی كارەبای دوزخورماتوو وتی "چارەسەر ئەوەیە تۆڕەكانی كارەبا بگۆڕدرێن و راپۆرتێكمان بۆ وەزارەتی كارەبا بەرزكردۆتەوە، چاوەڕێی وەڵامین... بەڵام بۆ ئێمە جێی پرسیارە بۆ تەنیا دوزخورماتوو پشتگوێدەخرێت".\nدوزخورماتوو دانیشتوانەكەی تێكەڵەیەكن لە عەرەب، كورد و توركمان لە پێنج ساڵی رابردودا بە كۆمەڵێك كێشەی ئەمنی، سیاسیدا تێپەڕ بووە و زۆرێك لە خەڵكەكەی بۆ یەك دوو ساڵ ئاوارەبون و دواتر زۆرینەیان گەڕانەوە.\nسیروان خورشید دەڵێت ژیان لەم قەزایە "زۆر ناخۆشە"، پلەكانی گەرما زۆر بەرزە و سەری مانگیش دەبێت پارەیەكی زۆر بدەین بە كرێی مۆلیدە.


محەمەد بەرزی: پیشەسازی و بوژاندنەوەی ئابوری. – WTARIKURD\nهەموو دەوڵەتێک هەوڵدەدات سود لە سامانی سروشتی خاکەکەی خۆی وەربگرێت، تا لە ڕێگای پیشەسازییەوە ئابوری وڵاتەکەی ببوژێنێتەوە و ژیانی کۆمەڵگاکەی بەرەو باشتر بەرێت، سەربەخۆی ئابوری و سیاسی خۆی بپارێزێت و لە ژێردەستی و هەژموونی دنیای دەرەوە ڕزگاری بێت. بەڵام بە داخەوە لە دوای ڕاپەڕینەوە لە هەرێمی کوردستاندا، دەسەڵات نەیتوانیوە نان و کار و ئارامی و ئاسایش بۆ خەڵکەکەی دەستەبەربکات. چونکە سیاسییە بازرگانەکان، ملیان لە تاڵانی و شرەخۆری ناوە، بۆ کۆکردنەوەی سەروەت و سامانی خێرا، هەموو خەون و خەیاڵیان تەنها لای دوو شت بووە: ( پارەی گومرگ و دەرهێنانی بێ پلانی نەوت ). کەرتە گرنگەکانی وەک پیشەسازی، کشتوکاڵ، پەروەردە و ڕێگاوبانیشیان، بە تەواوی پشتگوێ خستووە. هەر بۆیە زوربەی هەرە زۆری کەرتە گشتییەکان، یان کراون بە کەرتی تایبەت و کەسێکی سەر بە حیزب و دەسەڵات دەستی بەسەردا گرتووە، یان بە تەواوەتی ڕاگیراون و بەرهەمی ئامادەکراویان لە دەرەوە بۆ هێناون.. هەر بۆ نموونە کاتیک کارگەیەکی پڕ داهاتی بێ کیشەی وەک کارگەی جگەرە دادەخرێت، ئەو دەسەڵاتدارەی لە پشت داخستنی کارگەکەوە بووە، خۆی بە تەنها جێگای کارگەکەی گرتۆتەوە و جگەرەی لە دەرەوە هێناوە. بەمەش ڕێک پارە و بژێوی هەزاران کرێکار و فەرمانبەر و جوتیاری تووتن و کاسبکارانی ناوبازاڕی، بێ ئارەق و ماندووبوون خستۆتە تەنکەی باخەڵییەوە. لە شەو و ڕۆژێکدا بۆتە خاوەنی ملیۆنەها دۆلار، وڵاتیشی پڕکردووە لە بێکاری و برسێتی، ڕێگای لە دامەزراندنی سەدان ڕۆڵەی هەژارایش گرتووە. ئاخر لە هەموو دنیادا دەوڵەت پەنا و پەسێوی هەژارانە. کاتێک پڕۆژەیەک، یان کارگەیەک دەکاتەوە، هۆکاری سەرکی کردنەوەی، دۆزینەوەی هەلی کار و خۆشگوزەرانی هاوڵاتییەکانییەتی. پاشان لە وڵاتە تازەپێگەیشتوەکانی خاوەن سامانی نەوتدا، قازانجی پڕۆژەکان بە پلەی دووەم دێن. لە بیرمە ساڵێکیان لە سەردەمی بەعسی فاشستدا و لە کارگەی شەکری سلێمانیدا، کە ئێستا کراوە بە باڵەخانە. کیلۆیەک شەکری سپی، کە لە چەوەندەری خۆماڵی دەهاتە بەرهەم ( 14 ) دیناری سویسری لەسەر حکومەت دەکەوت، بەڵام لە بازاڕەکاندا هەر بە ( 150 ) فلس دەفرۆشرا. بەعس بەو زیانە گەورەیە، نە کارگەکەی داخست، نە نرخی شەکریشی لە سەر هاوڵاتیان بەرزکردەوە، سەددامیش نەهات کارگەکە بکات بە کۆشک و تەلار و باڵەخانە بۆ خۆی و خێزانەکەی. چونکە چاکدەیزانی بە داخستنی کارگەکە، هەزاران کرێکار و فەرمانبەر و جوتیار، وەک ئەمڕۆ بێ کار و کاسبی و برسی دەبوون و لە برساندا توورەکەی سواڵیان لە مل دەکرد و یەخەی خۆیان دادەدڕی .\nئەوەی شایانی باسە پیشەسازی ڕۆڵی سەرەکی لە بوژاندنەوەی ئابوریدا هەیە، جا جێگای خۆیەتی هەندێک ڕووناکی بخەینە سەر ئەو بوارە زۆر گرنگە، بە هیوای ئەوەی حکومەت، لا لەو کەرتە بکاتەوە و خۆی لە بەرهەمی بێگانە و لە ژێردەستی وڵاتانی داگیرکەر ڕزگار بکات.. بە گشتی پیشەسازی بریتییە لە کرداری گۆڕینی ماددەی خاو، بۆ بەرهەمی بە کەڵکی بایەخداری سوودبەخش. وەک گۆڕینی چەوەندەر بۆ شەکر، لۆکە بۆ قوماش، نەوتی خاو بۆ بەرهەمەکانی نەوت و پلاستیک و دەرمانی قڕکردنی مێروو و دەیان بەرهەمی تر. کە جگە لە بەرزبوونەوەی بەهایان و بەکارهێنانیان لە ناوخۆدا، دەکرێت هەناردەی دەرەوەش بکرێن.. بە گشتیش پیشەسازیی دەکرێت بە دوو جۆرەوە. پیشەسازی باویی بڵاو، وەک پیشەی دەستی، کە پێویستیان بە ئامێر و ئامرازی گەورە و گران نییە، وە پیشەسازی قورس، کە پێویستیان بە ئامێر و ئامراز و دامودەزگا و تەکنەلۆژیا هەیە. بێگومان بنەماکانی دامەزراندنی پیشەسازی نیشتمانیش بریتین لە:\n1- شوێنی شیاوی لەبار، نزیک لە ماددەی خاو و سەرچاوەی وزەی پێویست بۆ ئیشپێکردنی.\n2- بوونی ماددەی خاوی پێویست، کە کاریگەری گەورەی لەسەرخستنی پیشەسازییدا هەیە. نەبوونیشییان هۆکارێکە بۆ هاوەردە کردنییان لە دەرەوەی وڵاتەوە، بەمەش بارگرانی بۆ پیشەسازی و داهاتی وڵات دروست دەبێ.\n3- بوونی کەسانی شارەزا و لێهاتوو ، هۆکاریی گرنگی دروستکردن و سەرکەوتنی پیشەسازییە.\n4- بوونی ڕێگاوبانی پێویستی لەبار، بۆ گواستنەوەی کرێکار و فەرمانبەران و ماددەی خاو بۆ کارگەکان و گواستنەوەی بەرهەمی کارگەکانیش بۆ بازاڕەکانی ناوخۆ و دەرەوەی وڵات.\n5- بوونی سەرچاوەی دارایی تەواو، بۆ دامەزراندنی پێویستییەکانی پیشەسازی.\n6- دۆزینەوەی بازاڕ بۆ فرۆشتنی بەرهەماکان.\n7- دابینکردنی سەرچاوەکانی ئاو و کارەبا و سووتەمەنی، بۆ ئیشپێکردنی کارگەکان. بێگومان بوونی نەوت و ئاو هۆکاری هەرە گرنگی سەرکەوتنی پیشەسازییە.\n8- پشتگیری و هاندانی دەوڵەت بۆ دروستکردنی پڕۆژەی پیشەسازی نیشتمانی سەرکەوتوو، بە دەرکردنی یاسا و ڕێنمایی و هاندانی سەرمایەداران، بۆ وەبەرهێنانی پیشەسازی و دروستکردنی کەشێکی لەبار بۆیان و کەمکردنەوە، یان بەخشینیان لە باج و سەرانە. پاشان پێویستە دەوڵەت بۆ پاراستنی بەرهەمە پیشەسازییە خۆماڵییەکان، باجی زۆر بخاتە سەر بەرهەمی هاوردەکراو، کە هاوشێوەی بەرهەمی خۆماڵین. لە هەمان کاتدا و لەم قۆناغەدا، ڕێگربێت لەو پڕۆژانەی بەرژەوەندی گشتیی ناگرنە خۆیان.\nبە گشتی پیشەسازیش سودی تایبەتی خۆی هەیە، کە دەکرێت لێرەدا ئاماژە بۆ هەندێکیان بکەین:\n1- چارەسەرکردنی کێشەی گەورەی بێکاری و دۆزینەوەی هەلی کار و نەمانی هەژاری و بەرزکردنەوەی ئاستی ژیان و گوزەرانی هاوڵاتییان.\n2- دەستەبەرکردنی بەرهەمی ناوخۆیی بۆ هاوڵاتییان بە نرخێکی هەرزانتر و باشتر لە بەرهەمی هاوردەکراو. ئەمەش هۆکارێکە بۆ کەمکردنەوەی ڕێژەی هەناردەکردنی ماددەی خاو بۆ دەرەوەی وڵات. چونکە پشتبەستن بە هەناردەکردنی ماددەی خاو، وڵات ڕووبەڕووی قەیران دەکات، بەتایبەتی لەو کاتانەدا، کە گۆڕانکاریی لە داوا و خواستی وڵاتانی دەرەوەدا دروست دەبێ.\n3- کەمکردنەوەی ڕێژەی بەرهەمی هاوردە. کە ڕاستەوخۆ کاریگەری لەسەر داهاتی گشتی دەوڵەت دەبێت.\n4- هەناردەکردنی بەرهەمەکانی پیشەسازی، هۆکارێکە بۆ بەرزکردنەوەی داهاتی گشتی و پاشەکەوتکردنی دراوی قورس.\n5- پێشکەوتنی کەرتی پیشەسازی، جگە لە بوژاندنەوەی ئابوری دەوڵەت، ڕاستەوخۆش کاردانەوەی چالاکی دەبێت لە بوژاندنەوەی کەرتەکانی: کشتوکاڵ، بازرگانی، گواستنەوە، پەروەردە و گەشتوگوزاردا. بە تایبەتیش دەتوانێت چەندین ئاسانکاری بۆ کەرتی کشتوکاڵ بکات وەک: دروستکردن و ئامادەکردنی ئامیر و ئامراز، پەینی کیمیایی و دەرمانی قەلاچۆکردنی مێروو و… هتد.\n6- پیشەسازی یارمەتیدەرێکی چاکە بۆ پاراستنی سەربەخۆیی ئابوری و سیاسی و ڕزگاربوون لە هەژموونی وڵاتانی داگیرکەر.\n7- لە هەموو وڵاتێکدا کەرتی پیشەسازی، بە تایبەتی کارگە گەورەکان، بۆتە قوتابخانە بۆ پێگەیاندنی هەزاران کەسی شارەزای بوارەکانی کارەبا و میکانیک و دارتاشی و… هتد، کە توانیویانە خزمەتی زۆر گەورەی وڵات بکەن.\nتێبینی : بۆ ئەم باسە سود لە چەند سەرچاوەیەکی عەرەبی وەرگیراوە .


قۆناغی نوێی خەبات، كۆتایی سیستەمێكی دواكەوتوو دیكتاتۆر لە ئێران! سازمانی خه‌بات کوردستانی ئێران\nقۆناغی نوێی خەبات، كۆتایی سیستەمێكی دواكەوتوو دیكتاتۆر لە ئێران!\nرژیمی دەسەلاتدار لە ئێران كە لە سەر بنەمای بیری دواكەوتووانەی پۆلێك ئاخوند دامەزراوەو ماوەی 38 ساڵە بە هەموو شێوەیەك خەڵكی ئێران دەچەوسێننەوە و داهات و سەرمایەی خەڵكی هەژار و سەركوتكراوی ئێران بۆ كاری ئاژاوەگێڕی و خزمەتی بیر و هزری دواكەوتووانەی خۆیان لە ناوچەكە و پەرەپێدانی تاقم و دەستە و گروپی ترۆریستی جۆراوجۆر خەرج دەكەن. لە دوای هەموو تاقیكردنەوەیەك و هەموو جۆرە پیلانێك بۆ بە لارێدابردنی كۆمەڵگەی نێودەوڵەتی و راگشتی لە ئێران، ئیتر وەك دەبینین "خەنەیان رەنگی نەماوە" و خەڵكی ئێران و ناوچەكەو جیهانیش لەوە تێگەیشتوون كە تێكڕای پێكهاتەی ئەو نیزامە پێویستە كۆتایی پێ بێ و نەتەوەكانی ئێران بە ماف و ئازادیەكانیان بگەن و حكومەتێك لەو وەلاتە دەسەلاتی هەبێ كە شیاوی جەماوەر و ئەو شارستانیەتە بێ كە لەلایەن نەتەوەكانەوە بە چاوی رێزەوە سەیری دەكرێ.\nئەگەر چی لە ماوەی نزیك بە 4 دەیە دەسەڵاتی ئاخوندان، بزوتنەوەی شۆرشگێڕانە لە ئێران و كوردستان لێبراوانە لە مەیداندا بووەو بەردەوام بووە لە قوربانی دان و بۆ بردنە پێشەوەی خەباتی رەوا و ئازادیخوازانە دژ بەو دەسەڵاتە دواكەوتوو و تێكدەر و تیرۆریست پەرەوە ساتێ نەوەستاوە، بەڵام ساڵی 2017 كۆمەڵێك پێشهاتی نوێ رووی دا كە نەك هەر لە راستای بەرژەوەندیەكانی رژێمدا نەبوون بەڵكوو راست دژایەتیان لەگەڵ سیاسەت و بەرنامە و بوونی رژێمدا هەیە.\nساز بوونی هاوپەیمانیەكی ناوچەیی بە سەرۆكایەتی عەرەبستان بۆ بەرەوروو بوونەوە لەگەڵ هێژموونی و چالاكی تێكدەرانەی رژێم لە ناوچەی خۆرهەڵاتی ناوەراست. كە كاریگەریەكانی ئەم هاوپەیمانیە لە یەمەن و سوریە دەركەوت. دواییش وەك یەكەم هەنگاوی ئاشكرا و روون گەمارۆی سیاسی و ئابووری خستە سەر وەڵاتی قەتەری دۆستی نزیكی رژێم.\nگۆران لە دەسەڵاتی ئەمریكا و هاتنی دۆناڵد ترامپ كە بە پێچەوانەی حكومەتی ئوباما نەیارێكی سەرسەختی رژێمی ئێرانە و كابینەكەشی پێكهاتووە لەو كەسانەی جیددین لە بەرەوروو بوونەوەی رژێم لە ناوچەكە و لەوە زیاتریش وەك رێكس تیلرسۆن وەزیری دەرەوەی ئەمریكاش ئیشارەی پێدا ئەمریكا كار بۆ رووخانی رژێمی ئێران دەكات.\nگرتنی كونفرانسی عەرەبی، ئیسلامی ئەمریكایی لە ریاز بە بەشداری سەرۆك كۆماری ئەمریكا و ژمارەیەكی زۆر لە وەلاتانی عەرەبی ئیسلامی و بریاردان لە سەر بەرەورووبوونەوەی تیرۆریزم و بەتایبەتیش رژێمی ئێران و پێكهێنانی ناوەندێك بۆ لێدانی سەرچاوە داراییەكانی تیرۆریستان.\nلەوانەش گرینگتر كۆبوونەوەی ئێرانیان ئازادیخواز لە پاریس كە لەلایەن شۆرای ملی مقاومەتەوە لەژێر ناوی "ئێرانی ئازاد" رێكخراو تیایدا ژمارەیەكی زۆر لە كەسایەتی سیاسی و ئەندام پارڵمان لە هەر پێنج قارەكەی جیهان بەشداریان كرد و لە پەیامەكانیاندا بەروونی ئیشارەیان بە پێویستی روخانی رژێمی ئێران و بە فەرمی ناسینی شۆرای ملی مقاومەت كە تەنیا ئاڵترناتیوی رژیمە و داوایان لە حكومەتەكان كرد پشتیوانی لە شۆرای ملی مقاومەتی ئێران و رێكخراوی موجاهیدینی خەڵكی ئێران بكەن.\nئەگەر چی پێشتر هەست بە ئاڵوگۆر لە سیاسەتی وەڵاتانی ناوچە و جیهان لە حاست رژێم دەكرا، بەڵام كۆبوونەوەی بەرینی پاریس لە 10ی پووشپەردا، خالی وەرچەرخان و دڵنیاكەرەوە بوو كە سیستەمی سیاسی لە ئێران دەبێ بگۆرێ و بۆ ئەم ئاڵووگۆرانەیش بزوتنەوەی ئازادیخوازی و خەڵكی نارازی و چەوساوەی ئێران دەوری ئەساسی و سەركیان لە ئەستۆ دەبێ. هاوكات سازمانی خەبات وەك هێزێكی خاوەن پێگە لە بزوتنەوەی مافخوازانەی كوردستانی ئێران و وەك بەشێك لە بزوتنەوەی شۆرشگێڕانە و ئازادیخوازانەی ئێران لەو كربوونەوە بەرینەدا چالاكانە بەشداری كرد و سكرتێری گشتی روانگەی سازمانی خەباتی لەپێوەند بە رژێمی ئێران و داهاتووی ئەو وەڵاتە خستەروو.\nهەروەها مریمی رەجەوی سەرۆك كۆماری هەڵبژێردراوی شۆرای ملی مقاومەتی ئێران، لە پەیامی تایبەتی خۆی دا وێرای باس كردن لە دۆخی خەڵك و كێشەی نێوباڵەكانی رژێم و قەیرانە ئابووری كۆمەلایەتیەكان، ئیشارەی بە چەندین خاڵ وەك چارەسەری كێشەی ئێران كرد، وەك:\nتاكە چارەسەر روخانی رژیمی ویلایەتی فەقیهە، كە كاریگەرترین هێز بۆ ئەو مەبەستە راپەرینی جەماوەری، بوونی هێزێكی گۆرانخواز و دیموكراتیك وەك جێگرەوەی رژێمی دەبێ، كە ئەو هێزە خاوەن بەرنامە و وەڵامە بۆ پركردنەوەی درزە سیاسی و كۆمەلایەتیەكانی كە لە ئێراندا دروست بوون وەك باوەری نەگۆر بە دەنگی خەڵك و هەڵبژاردنی ئازاد، جیایی دین و دەوڵەت، بەشداری چالاكانەی ژنان لە رێبەری كردنی كۆمەڵگە، پشتیوانی لە مافی خودموختاری بۆ نەتەوەكانی ئێران.\nهەروەها وەك هەنگاوی یەكەم لەو پێوەندەدا مریەمی رەجەوی پێشنیارەكانی خۆی خستەروو كە بریتی بوون لە: مقاومەتی خەڵكی ئێران بۆ روخانی ئیستبدادی مەزهەبی لە ئێران بە رەسمی بناسن. رژێمی ئێران لە رێكخراوی نەتەوە یەكگرتووەكان و رێكخراوی هاوكاری ئیسلامی دەركەن و شوێنەكەی بدەن بە مقاومەتی خەڵكی ئێران.\nسپای پاسداران بخەنە لیستی تاقمە تیرۆریستیەكان و لە تێكرای ناوچەكەی وەدەر نێن.\nخامنەیی و باقی دەسەڵاتدارانی رژێم بەهۆی پێشێلكردنی مافی مرۆڤ و تاوان دژ بە مرۆڤایەتی بەتایبەت كوشتاری ساڵی 67 و تاوانی جەنگی لە ناوچەكە راكێشنە بەردەم عەداڵەت.\nوەك باس كرا، چەندین هۆی دەرەكی نێوخۆیی بەتایبەت پەرەسەندنی قەیرانەكان لە كۆمەڵگەی ئێران و نارەزایەتی تێكرای چین و تووێژەكان و بوونی بزوتنەوەیەكی بە بەرنامە و خاوەن پشتێوان لە كۆمەڵگەی نێونەتەوەیی، سەرتایەكە بۆ دەستپێكی خەباتێكی یەكانگیر و كاریگەر بۆ لەناوبردنی دەسەڵاتی دیكتاتۆر و گەندەڵ و لاواز و گۆشەگیر كراوی ئێران، لە ناوچەكە و جیهان.\nڕێکه‌وت: 2017-07-04 15:40:52


داوایەکی بە پەلە لە خۆپیشاندەرانی قارەمان\nSaturday, 12.12.2020, 4:45\nدوای ئەوەی چەند جارێك گەلی قارەمانی کورد بە شێوازی جیاجیا خۆپیشاندانیان کردو هەوڵەکان بێئاکام بوون، دەگەینە ئەو بەرەنجامەی کە بەرەی گەل بە تەواوی بێهیوا بووە لەو دەسەڵاتەی لە ماوەی ٣٠ ساڵی حوکمیدا هیچ بەرهەمێکیان نەبووە جگە لە نەگبەتی و قەیران و کێشەو زوڵم وستەم و خیانەت ، هەمووان لە %١٠٠ دڵنیان تا ئەو مافیاو تاوانبارانە لەسەر کورسی دەسەڵات بمێننەوە هیچ خۆشی و دادپەروەییەك بە نسیبمان نابێت و هیچ هیوایەك بۆ داهاتوو نابینینەوە، ئەو جەردەو پیاوکوژو تاوانکارانە رۆژ دوای رۆژ زیاتر بێباك دەبن لە دەنگی نارەزایی میللەت و زیاتر بە قولایی چەوساندنەوەو ستەمدا رۆدەچن، جێی خۆیەتی بپرسین بۆچی ئەو میللەتە قارەمانەی ئێمە کە نەفرەتی لە دەسەڵاتی ستەمکاری بەعس کردو رایماڵی توانای نییە ئەم قەزەمە دزانە رابماڵێت، بە دڵنییاییەوە دەگەینە ئەو بەرەنجامەی ئەم دوو خاڵەی خوارەوە هۆی سەرەکی سەرنەکەوتنی راپەڕینەکانی میللەتی بوێرو جوامێری کورد بووە بەرامبەر ئەو دوو دەسەڵاتەی مافیای بارزانی و تاڵەبانی:\n١- ئەوانە بە پشت بەستن بە چڵکاوخۆرو مەسینە هەڵگرو بندیوارو پیاوکوژەکانیان دەست لە میللەت ناپارێزن و تاکی سڤیلی کورد خەڵتانی خوێن دەکەن و بە نایاسایی رەشبگیریی دەکەن و هیچ بەهایەکی مرۆڤانە پەیڕەو ناکەن، جا هەر بەو شێوازەش ئەوانە ملکەچی داواکانی گەل دەبن نەك بە شێوازی ئاشتییانە، بەڵکو دەبێت بە زەبری هێز وەلا بنرێن و دەست لە هیچ کام لەوانە نەپارێزرێ کە بەرگری لەو خائین و مافیایانە دەکەن، چونکە ئەوانە دەیانەوێت کوردستان هەر شەوەزەنگ بێت تا خۆیان لە ئاوی لێڵدا مەلە بکەن و دارو بەردی کوردستان بفرۆشن و خەڵکەکەی بکەنە کۆیلە، جا بە دڵنیاییەوە گەر خەڵکی قارەمانی خۆپیشاندەر ئەم کارە نەکەن ئەوا ئەو چڵکاوخۆرانە دەست لە خەڵك ناپاریزن و وەك چۆن لە هەموو خۆپیشاندانێکدا دەیانبینین کە چۆن قاچی گەل دەگرن و لاوان خەڵتانی خوێن دەکەن، میللەت هەقی خۆیەتی ئەو تاوانبارانە بە سزای گەل بگەیەنێت و بیانکاتە عیبرەت بۆ هەموو ستەمکارێك، موڵك و ڤێلاو کۆمپانیاو نەختینەو هاوینەهەوارو باخ و ماڵیان هەمووی بە پارەی دزراوی گەل بەدیهاتووەو خەڵك هەقی خۆیەتی لێیان بسەنێتەوەو بە دادپەروەری دابەشی هەژارانی بکرێت، بەڵام بە هیچ جۆرێك دەست نەبردرێت بۆ موڵکی گشتی و شوێنە خزمەتگوزارییەکان.\n٢- هۆی سەرەکی لەسەرنەگرتنی ئەو هەوڵانەی پێشووی خۆپیشاندان بۆ راماڵینی ئەو دوو دەسەلاتە قێزەونە؛ نەبوونی دەستەی بەڕێوبەرایەتی خۆپیشاندانەکان بووە، کە بە شێوەیەکی هەڕەمەکی لێرەو لەوێ و بێ بەرنامە خەڵك رقی خۆیان لە سوتاندنی بارەگایەکدا ڕشتووە یان گرد بوونەتەوەو ڕێگا سەرەکییەکانیان گرتووە، بەڵام دوایی هەر زوو دامرکاوەتەوە بێ هیچ ئەنجامێك و دواتر دوو دەسەڵاتی مافیا جوانتر بە پارەی دزراو و پارووی خەڵك بارەگایەکی گەورەتر دروست دەکەنەوە، کەواتە زۆر گرنگە بەرنامەداڕشتن پەیڕەو بکرێت و کەسانی پاکی شۆڕشگێڕ سەرپەرشتی بکات و ببنە ئایکۆنی گەلی خەباتکار، دوور لە ئینتمای حیزبی و نەهێڵرێت هیچ حیزبێك بۆ بەرژەوەندی سیاسی خۆی رقی پیرۆزی خەڵك بەکاربهێنێت، هەموو ئەو خائینانەی لە ژێر ئالای دوو حیزبەدا گیرساونەتەوەو لەبەر بەرژەوەندی تاکەکەسی خۆیان قوڕیان کردووە بەسەر گەلێکی ٦ ملیۆن کەسیدا کردووە پێویستە وەدەربنرێن و هەرگیز ڕێیان پێ نەدرێت جوانی ئەو خۆپیشاندان و نارەزاییانە ناشرین بکەن و دزە بکەنە ناو ڕیزی خەڵکی توڕەو چەوساوەوە، پێویستە لۆژیکانە هەوڵبدرێت بۆ وشک کردنی ئەو سەرچاوانەی داهات کە ئەو دوو حیزبە بۆ بەرژەوەندی خۆیان ماوەی ٣٠ ساڵە بەکاری دێنن و خەڵکی لێ مەحروم دەکەن، ئەگەر وانەکرێت ئەوا با دڵنیابین کە ئەو دەموچاوە قێزەون و دەعبا زیانبەخشانە خەڵکی هەژار دەکوژن و دەچەوسێننەوەو بۆ بەرژەوەندی خۆیان ئامادەن خاك و ئاو و هەواو خەڵکی بەش مەینەت بفرۆشن.\nئەرشیفی (هێزی گەل)ی نووسەر\nمانیفێستی چاکسازی و، کاردانەوەی شەمشەمەکوێرەکانی ئەهریمەن


ڕۆحانی: پەیوەندی ئێران و عێراق بۆ دژایەتی هیچ وڵاتێکی تر نییە - Mehr News Agency\nAP ١٣٩٨ خاکەلێوە ٧ ١٠:٠٧\nNews Code 25785\nلە پەیوەندی تەلەفۆنی لەگەڵ عادل عەبدولمەهدی:\nڕۆحانی: پەیوەندی ئێران و عێراق بۆ دژایەتی هیچ وڵاتێکی تر نییە\nسەرۆک کۆماری ئێران بە ئاماژە بە ستراتێژیک بوونی پەیوەندی نێوان ئێران و عێراق جەختی کرد تۆکمەبوونەوەی پەیوەندی تاران و بەغدا لە بەرژەوەندی هەر دوولایەنە و دژی هیچ وڵاتێکی ناوچەکە نییە.\nبە ڕاپۆرتی ئاژانسی هەواڵی مێهر، حەسەن ڕۆحانی، سەرۆک کۆماری ئێران دوێنێ شەو لە پەیوەندیەکی تەلەفۆنی لەگەڵ عادل عەبدولمەهدی سەرۆک وەزیرانی عێراق، پیرۆزبایی ساڵی نوێ لێکرد.\nڕۆحانی جەختی کرد کر لایەنی ئێرانی ئامادەیە خێرا ڕێککەوتنەکانی ئەم دواییەی سەفەری وەفدی ئێران بۆ بەغدا جێبەجێ بکات کە هەر ئەوە پەیوەندی نێوان دوو وڵات زۆر بەرفراونتر لە رابردوو دەکات.\nسەرۆک کۆماری ئێران بە ئاماژە بە بارینی باران لە ڕۆژانی رابردوو لە ناوچەکە و هەڵدانی ئاوی ئەروەند ڕوود جەختی کرد دەبێ بە زووترین کات ئەم رووبارە کە لە نێوان دوو وڵاتی ئێران و عێراقدایە خاوێن بکرێتەوە تاکوو خەسار بە خەڵکی ئەو دەڤەرە نەگات.\nهەروەها لە بەشێکی دیکەی قسەکانیدا حەسەن ڕۆحانی جەختی کردە سەر زەروورەتی هاوکاری هەموو وڵاتانی گرینگی ناوچەکە بۆ هێنانەدی پاوەجێی و ئاسایشی زیاتر و وتی: سەقامگیری ناچەسپێت مەگین هەموو وڵاتانی ناوچەکە پێکەوە یەکگرتوو بن و هاوکاری یەکتر بکەن بۆ چارەسەریی کێشەکان.\nلەبارەی بڕیاری ئەمریکاوە بۆ بە فەرمی ناساندنی دەسەڵاتی ئیسرائیل لە بەرزاییەکانی گوڵان، سەرۆک کۆماری ئێران زیادی کرد: زیادە خوازییەکانی ڕژێمی زایۆنی و بڕیارە هەڵەکانی واشنتۆن ، هاوکاری و پێکەوە بوونی وڵاتانی ئەم ناوچە بە پێویست تر دەکات.\nڕۆحانی حادل عەبدولمەهدی بانگهێشت کرد سەردانی تاران بکات لە داهاتوویەکی نزیکدا.\nلای خۆیەوە عادل عەبدولمەهدی سەرۆک وەزیرانی عێراق هاوخەمی گەل و دەوڵەتی عێراقی بۆ ڕووداوی هاتنی لافاو لە ئێران و کوژرانی ژمارەیەک لە خەڵکی بە ڕۆحانی ڕاگەیاند و جەختی کرد: پەیوەندی ئێران و عێراق روو لە پەرەسەندنە و لە داهاتووشدا زیاتر تۆکمە دەبێتەوە.


ڤیدیۆی دوو مۆبایله نوێیه‌كه‌ی ئه‌پڵ بڵاوده‌كرێته‌وه\nدوای ئه‌وه‌ی كۆمپانیای ئه‌پڵ به ڕه‌سمی ئاشكرای كرد كه نوێترین مۆبایلیی له كۆنگره‌ی ئاسایی خۆی له 12-9-2018 ڕاده‌گه‌یه‌نێت، بڵاوبوونه‌وه‌ی ده‌نگۆكان و وێنه و ڤیدیۆی ئه‌و مۆبایله له زیادبووندایه، هه‌روه‌ها چه‌ند داهێنه‌رێكیش وێنه‌ی خه‌یاڵی ئه‌و مۆبایلایان بڵاوكردوه‌ته‌وه.\nماڵپه‌ری 9to5mac ڤیدیۆیه‌كه‌ی دیزاینه‌رێكی كۆری بڵاو كردوه‌ته‌وه، له ڤیدیۆكه‌دا مۆبایلی IPhone XS به قه‌باره‌ی شاشه‌ی 5.8 و مۆبایلی IPhone XS Plusبه قه‌باره‌ی 6.5 ئینج له چه‌ند گۆشیه‌كی جیاوازه‌وه نمایش ده‌كرێت.\nبه وته‌ی ئه‌و دیزاینه‌ره، هه‌ردوو مۆبایله‌كه كێشیان سوك ده‌بێت و هاوشێوه‌ی مۆبایلی X له شوشه دروستكراون.\nچاوه‌ڕوان ده‌كرێت كه‌متر له دوو هه‌فته‌ی تر، كۆمپانیای ئه‌پڵ مۆبایلی IPhone XS ڕابگه‌یه‌نێت،ئه‌مه سه‌ره‌ڕای ئه‌وه‌ی چاوه‌ڕوان ده‌كرێت ،كۆمپانیاكه سه‌عاتی Apple Watch Series 4 به‌رهه‌مبهێنێت، هه‌روه‌ها مۆبایلێكیش به قه‌باره‌ی 6.1 ئینج دروست بكات.\nPUKmedi و/ گۆران قادر


ئاژانسی ده نگو باسی کوردستان: دکتۆر فوئاد حسێن: ده‌وڵه‌تێـکی نوێ له نێوان هه‌رێمی کوردسـتان و به‌غدا هه‌یه\nدکتۆر فوئاد حسێن: ده‌وڵه‌تێـکی نوێ له نێوان هه‌رێمی کوردسـتان و به‌غدا هه‌یه\nوتووێژی دکتۆر فوئاد حسێن\nدکتۆر فوئاد حسێن سه‌رۆکی دیوانی سه‌رۆکایه‌تی هه‌رێمی کوردسـتانی عێراق ڕۆژی چوارشه‌ممه له سه‌نته‌ری واشنتن ئنسـتتیوت له پایته‌ختی ئه‌مه‌ریکا کۆڕێکی بۆ سـازکرا له‌گه‌ڵ فه‌لاح مسته‌فا به‌رپـرسی په‌یوه‌ندیـیه‌کانی ده‌ره‌وه‌ی حکومه‌تی هه‌رێمی کوردسـتان.\nسه‌رۆکی دیوانی سه‌رۆکایه‌تی له میانه‌ی کۆره‌که‌دا ئاماژه‌ی بۆ ئه‌وه کرد که له ئێسـتادا وڵاتێـکی نوێ له نێوان هه‌رێمی کوردسـتان و به‌غدا هه‌یه.\nله‌م باره‌یه‌وه حه‌یده‌ر که‌ریم له به‌شی کوردی ده‌نگی ئه‌مه‌ریکا وتووێژی له‌گه‌ڵ دکتۆر فوئاد حسێن کرد.\nدکتۆر فوئاد ده‌ڵێت ئه‌مه شتێـکی ترسناکه که له ته‌نیشت هه‌رێمی کوردسـتان له‌دایکبووه، بۆیه کاری کوردسـتان ئه‌وه‌یه سنووره‌کانی خۆی بـپـارێزێت، دووه‌م پاراسـتنی خه‌ڵکی کوردسـتان، خۆبه‌هێزکردن تاوه‌کو بتوانرێت ڕێـگه له هه‌ر ده‌سـتدرێژیـیه‌ک بۆ سه‌ر خه‌ڵک و خاکی کوردسـتان بگیرێت.\nله لایه‌ن ئاژانسی ده نگو باسی کوردستان ajansknews kl. ۴/۱۲/۱۳۹۳ ۱۲:۰۹:۰۰ بعدازظهر


داخستنى نوێنەرایەتى حکومەتى هەرێم لە واشنتۆن بۆ ماوەیەکى کاتى - نوێنەرایەتیی حکومەتى هەرێم لە ئەمریکا<\nلەبەر درێژەی مەترسییەکانی کۆرۆنافایرۆس، ئێمە لە نوێنەرایەتیی حکومەتی هەرێمی کوردستان لە ويلایەتە یەكگرتووەکانی ئەمريكا، جەختمان لەسەر سەلامەتی و تەندروستیی ستافەکەمان و رەوەندەکەمانە.\nلە ئەنجامی نیگەرانییەکان لە تەشەنەسەندنی ڤایرۆسەکە و تەریب لەگەڵ رێنماییەکانی دەسەلاتدارانی خۆجێی، نوێنەرایەتیی حکومەتی هەرێمی کوردستان لە ئەمريكا داخراو دەبێت لە ڕووی هاووڵاتیان تا ئەو کاتەی پێتان ڕادەگەیەنین. نوێنەر و ستافی نوێنەرایەتی بە تێلیۆرك کار دەکەن و لە رێی ئینتەرنێت و ئیمەیڵەوە کار دەکەن.\nخزمەتگوزارییەكانی کونسوڵگری وەك وەکالەت و بەرحەیاتی و هتد هێشتا بە پۆستە ئەنجام دەدرێت بەڵام پێویستە داواکار ئەوەی لە بیر بێت کە ڕەنگە بەڵگەنامەکان لە کوردستان پرۆسێس نەکرێن لەبەر قەدەغەی هاتووچۆ و ڕاگرتنی دەوام لە کوردستان.\nنوێنەرایەتى حکومەتى هەرێمى کوردستان لە وویلایەتە یەکگرتووەکانى ئەمریکا هیواى سەلامەتى و تەندروستى بۆ تەواوى ڕەوەندى کوردستانى و دانیشتوانى وویلایەتە یەکگرتووەکانى ئەمریکا و کەنەدا دەخوازێت.\nبەڕێزان ڕەوەندى کوردستانى و هاوڵاتیان دەتوانن لە ڕێگاى ئەم ئیمەیڵ و ژمارە تەلەفۆنانەى خوارەوە کە ئاماژەیپێکراوە بەپێى تایبەتمەندى کاروبارەکانەوە دەتوانن پەیوەندى بە نوێنەرایەتى حکومەتى هەرێم بکەن.\nئیمەیلى گشتى نوێنەرایەتى حکومەتى هەرێمى کوردستان: us@gov.krd\nخاتوو بەیان سامى عبدالرحمن، نوێنەرى حکومەتى هەرێمى کوردستان\nبەڕێوەبەرى کاروبارى کونسوڵگەرى و ڕەوەندى کوردستانى\nبەرێوەبەری کاروباری مرۆیی\nڕاوێژکارى تایبەتى نوێنەر\nبەڕێوەبەرى پەیوەندیە گشتیەکان و کاروبارى ئەکادیمى\nبەڕێوەبەرى کاروبارى کارگێڕى و پەرەپێدانى ئابورى\nبەڕێوەبەرى کاروبارى جینۆساید و فرەیى\nبەڕێوەبەرى ڕامیارى و پشتگیرى\nهاوکات داوا لە ڕەوەندى کوردستانى دەکەین ئەوانەى کە نیشتەجێى وویلایەتە یەکگرتووەکانى ئەمریکا سەردانى ماڵپەڕى سەنتەرى کۆنترۆڵکردن و ڕێگرى کردن لە نەخۆشیەکان بکەن لە ڕێگاى ئەم لینکەوە (https://www.cdc.gov/)، هەروەها بۆ ئەو بەڕێزانەى کە لە کەنەدا نیشتەجێن سەردانى ماڵپەرى وەزارەتى تەندروستى کەنەدى بکەن لە ڕێگاى ئەم لینکەوە (https://www.canada.ca/en/public-health/services/diseases/coronavirus-disease-covid-19.html). هەروەها بۆ وەرگرتنى دوایین زانیارى لەسەر ڕێوشوێنەکانى حکومەتى هەرێمى کوردستان بۆ بەرەنگاربوونەوەى پەتاى ڤایرۆسى کۆرۆنا، تکایە سەردانى ماڵپەڕى حکومەتى هەرێمى کوردستان بکەن لە ڕێگاى ئەم لینکەوە (https://gov.krd/coronavirus-en/situation-update/).\nhttps://us.gov.krd/ku/%25D8%25A8%25DB%2595%25DB%258C%25D8%25A7%25D9%2586%25D9%2586%25D8%25A7%25D9%2585%25DB%2595%25DB%258C-%25D8%25B1%25DB%2586%25DA%2598%25D9%2586%25D8%25A7%25D9%2585%25DB%2595%25DA%25AF%25DB%2595%25D8%25B1%25DB%258C/%25D8%25AF%25D8%25A7%25D8%25AE%25D8%25B3%25D8%25AA%25D9%2586%25D9%2589-%25D9%2586%25D9%2588%25DB%258E%25D9%2586%25DB%2595%25D8%25B1%25D8%25A7%25DB%258C%25DB%2595%25D8%25AA%25D9%2589-%25D8%25AD%25DA%25A9%25D9%2588%25D9%2585%25DB%2595%25D8%25AA%25D9%2589-%25D9%2587%25DB%2595%25D8%25B1%25DB%258E%25D9%2585-%25D9%2584%25DB%2595-%25D9%2588%25D8%25A7%25D8%25B4%25D9%2586%25D8%25AA%25DB%2586%25D9%2586-%25D8%25A8%25DB%2586-%25D9%2585%25D8%25A7%25D9%2588%25DB%2595%25DB%258C%25DB%2595%25DA%25A9%25D9%2589-%25DA%25A9%25D8%25A7%25D8%25AA%25D9%2589/" class="btn btn-social-icon btn-twitter" onclick="_gaq.push(['_trackEvent', 'btn-social-icon', 'click', 'btn-twitter']);"> پاراستنى تەندروستى و سەلامەتى کارمەندان و سەردانیکەرانى نووسینگەى نوێنەرایەتى حکومەتى هەرێمى کوردستان لە واشنتۆن، بە پێویستى دەزانین کە بە ئێوەى خۆشەویست ڕابگەیەنین کە بارەگاى نوێنەرایەتى حکومەتى هەرێمى کوردستان لە واشنتۆن بۆ ماوەیەکى کاتى دادەخرێت ئەمەش بۆ پابەندبوون و لەبەرچاوگرتنى ڕێنماییە تەندروستیەکانى دامەزراوە تەندروستیەکان و سەلامەتى و تەندروستى گشتى هەموو لایەک.


6/26/2019 9:00:00 PM 123 جار خوێندراوەتەوە\nپێشه‌كی: دوای ده‌ستبه‌كاربوونی سه‌رۆك دۆناڵد تره‌مپ وه‌ك 45 هەمین سه‌رۆكی ئه‌مریكا، زیاتر له 18 كتێبی ره‌خنه‌ئامێز له‌سه‌ر ئەم سەرۆکە چاپکراوە. له‌مێژووی ئه‌مریكادا تاكه سه‌رۆكه بەمڕادەیە زۆرترین ره‌خنه‌ی رووبه‌ڕووكرابێته‌وه.\nبیهێنه پێش چاوی خۆت كتێبێك له هه‌فته‌ی یه‌كه‌میدا ملیۆنێک و 100 هه‌زار دانه‌ی لێ فرۆشرابێ، دەبێ ئه‌م كتێبه چ كاریگه‌رییەكی هه‌بووبێ له‌سه‌ر كۆمه‌ڵگه. كتێبی “ترس” له نووسینی “بۆب ودوارد”ە كتێبێکه کە كۆشكی سپی له‌رزاند. بووه پڕفرۆشترین كتێبی 2018. زۆركه‌س پڕفرۆشی ئه‌م كتێبه بۆ تواناو لێهاتووی نووسه‌ر ده‌گه‌ڕێننه‌وه كه ساڵانێكی دوورودرێژه به‌بێ ترس ئه‌م جۆره كارانه پێشكه‌ش ده‌كات.\nمانگی سێپتەمبه‌ری 2018 كاتێ ئه‌مریكییه‌كان یادی 11 ی سێپتەمبه‌ریان كرده‌وه، رۆژنامه‌ی نیویۆرك تایمز ئه‌م كتێبه‌ی خسته‌بازاڕه‌وه.\nبۆب ودواردی تەمەن76 ساڵان، یه‌كێكه له رۆژنامه‌نووسه بیرتیژ و به‌تواناكانی ئه‌مریكا، ئه‌مه نۆزده‌هه‌مین كتێبیەتی كه 13 دانەیان پڕفرۆشترین بوون له ژیانیدا.\nله پێشه‌كی ئه‌م كتێبه‌دا ده‌ڵێت: ئه‌مریكییه‌كان له كۆشكی سپیدا پیاوێك ده‌بینن به‌ده‌وری خوێدا ده‌خولێته‌وه، له‌ناو تۆڵه‌سه‌ندنه‌وه‌دا ده‌ژی، هیچ گرنگییه‌ك نادا به‌خوێندنه‌وه و فێربوون. شاگەشکە دەبێ كاتێ هاندانی خه‌ڵك دەدا له دژایه‌تیكردنی یه‌كتردا. دڵخۆشه به دابه‌شبوونی بیروڕاكانمان به ترسه‌وه حوكم ده‌كات.\nکتێبەکە بەو هەموو کاردانەوەو کاریگەرییانەوە، تائه‌مڕۆ هیچ كه‌سێكی چوارده‌وری تره‌مپ بەرپەرچی كتێبه‌كه‌یان نەداوەتەوە. ته‌نیا ئه‌وه‌نده نه‌بێ سارا ساندەرز سكرتێری رۆژنامه‌وانی كۆشكی سپی وتی”هیچ نییه بێجگه له‌چیرۆكێكی هه‌ڵبه‌ستراو”\nتره‌مپیش بۆ خۆی ته‌نیا ئه‌وه‌نده‌ی وت “كتێبێكی تری بێکەڵک بڵاوكرایه‌وه”\nكتێبه‌كه جه‌خت له‌سه‌ر هه‌موو ئه‌و راپۆرتانه ده‌كاته‌وه كه بۆ یه‌كجاره دەیانبیستین سەبارەت بە ره‌فتاری ئابڕووبه‌رانە و پێشبینی نه‌كراوی تره‌مپ. باس له كه‌مته‌رخه‌می له ئه‌ركی جێبه‌جێكردن و مایه‌پووچی له‌ئه‌خلاق و ترساندن ده‌كات كه رووده‌ده‌ن له‌به‌شی سه‌ره‌وه‌ی ئیداره‌ی تره‌مپدا.\nناو كۆشكی سپی\nئه‌وه‌ی من هه‌ستم پێكردووه ودوارد وه‌كچۆن به راپۆرته‌كه‌ی “واتەرگێت” كاریگه‌ری گه‌وه‌ره‌ی دروستكرد و بووه هۆی ده‌ستله‌كاركێشانه‌وه‌ی ریچارد نیكسۆن 37مین سه‌رۆكی ئه‌مریكا له ساڵی 1974، ده‌یه‌وێ له‌رێی ئه‌م كتێبه‌وه كاریگه‌ری له‌سه‌ر كۆمه‌ڵگه‌ی ئه‌مریكی دابنێ تا تره‌مپ ناچار بكه‌ن ده‌ستبه‌رداری پۆسته‌كه‌ی بێ. هه‌روه‌ها “وایده‌بینم كه چالێنجێك له‌به‌رده‌م ئه‌مریكادا هه‌بێ، ده‌توانرێت گه‌شه به ئه‌مریكا بدرێت به‌ڵام ناتوانرێت گره‌نتی ئه‌وه بدرێت كه هاووڵاتیانی ئه‌م وڵاته به یه‌كسانی چێژ له خێرو خۆشییه‌كه‌ی وه‌رده‌گرن له‌سایه‌تی تره‌مپدا”.\nبه‌ڵام نابێ ئه‌وه‌مان بیربچێ كه 65 ملیۆن ده‌نگده‌ری ئه‌مریكا تره‌مپیان بینی كه توانی ئابووری وڵاته‌كه‌یان باش بكات، به‌ڵام نووسه‌ر ده‌یه‌وێ له دیوە ده‌گمه‌نەکانەوە تره‌مپ پیشان بدات به‌وپێیه‌ی كه توانای ئه‌و چالێنجه‌ی له‌ده‌ره‌وه‌ی ئه‌مریكادا هه‌یه.\nهه‌روه‌ها كۆشكی سپیمان به‌و شه‌ڕ و ململانێ توندوتیژه ناوخۆییه‌وه پیشانده‌دات كه ژماره‌یه‌ك له‌راوێژكار و وه‌زیره‌كان به‌شێوه‌یه‌ك كردوویانه به باو له چوارده‌وره‌ی تره‌مپ كه نووسه‌ر به نه‌زانیی و نائارامی وه‌سفی ده‌كات.\nئه‌مانه‌ش دوای كۆكردنه‌وه‌ی زانیاری له‌ڕێی ئه‌و هه‌زار سه‌عاتە لە چاوپێكه‌وتنەی نهێنی له ژووره‌كانی كۆشكی سپیدا ئه‌نجامیداون یان ئه‌و سه‌دان به‌ڵگه‌نامه نهێنی و ده‌یان كۆنووسی كۆبوونه‌وانه‌ی تره‌مپ بەشداربووە.\nچۆن به‌سه‌ر 16 پاڵێوراودا سه‌ركه‌وت؟\nكتێبه‌كه زیاتر لە 400 لاپه‌ڕه‌یە، چاپته‌ری یه‌كه‌می به گفتوگۆیه‌كی ته‌له‌فۆنیی نێوان “ستیڤ بانوون” و “دێڤد بۆسی” ده‌ستپێده‌كات كه ده‌گه‌ڕێته‌وه بۆ ساڵی 2010 ده‌رباره‌ی چاوپێكه‌وتنێكی تره‌مپ كه له‌به‌رژه‌وه‌ندی تره‌مپه خۆی بپاڵێوێت بۆ سه‌رۆكایه‌تی ئه‌مریكا.\nله‌و كاته‌دا دۆناڵد تره‌مپ هه‌وڵیداوه كه كۆمارییه‌كان رازی بكات به‌وه‌ی به‌رامبه‌ر باراك ئۆبامای سه‌رۆكی پێشوو بچێته ململانێی هه‌ڵبژاردنه‌وه و بۆ ئه‌وه‌ش پاره‌یه‌كی باشی به‌خشیوه‌ته‌وه به‌سه‌ر ئه‌ندامانی كۆنگرێس و ئه‌ندامانی ئه‌نجومه‌نی پیران له كۆمارییه‌كاندا، به‌ڵام شكستی هێناوه.\nله ساڵی 2010 ه‌وه نووسه‌ر راسته‌وخۆ رووداوه‌كان ده‌گوازێته‌وه بۆ ساڵی 2016 و نووسیویەتی: بانوون به‌رێكه‌وت له رۆژنامه‌ی نیویۆرك تایمزدا ده‌بینێ كه تره‌مپ بانگه‌شه‌ی خۆپاڵاوتنی كردووه. پێموایه بانوون كۆمپانیاكه‌ی خستووەته خزمه‌تی تره‌مپه‌وه و به‌ڵێنی پێداوه له‌كاتی بوون به‌سه‌رۆكدا قه‌ره‌بووی هه‌مووی بۆ بكاته‌وه بۆیه خاتوو “ریبیكا میرسیر” كه یه‌كێكه له‌و خێزانه ده‌وڵه‌مه‌ندانه‌ی كه هاوكاری مادی كۆمارییه‌كان ده‌كات، سه‌ری سوڕماوە كه چۆن تره‌مپ توانی به‌سه‌ر 16 پاڵێوراوی كۆمارییه‌كاندا سه‌ركه‌وێت ئه‌گه‌ر پاره‌ی كۆمپانیاكه‌ی بانوون نه‌بێ!\nدواتر تیشكده‌خاته سه‌ر ئه‌و 12 ملیۆن دۆلاره‌ی كه “پوڵ جان مانه‌فۆرت” ده‌ستی كه‌وتووه له‌حزبێكی سیاسی پرۆ-روسیاوه (ئۆكرانیا) و له خزمه‌تی كه‌مپینی تره‌مپدا به‌كارهاتووە. پۆڵ جان مانه‌فۆرت لۆبی ئه‌مریكییه له ئۆكرانیا، راوێژكارێكی سیاسی و خاوه‌نی كۆمپانیای مانه‌فۆرته، له هه‌ڵمه‌تی هه‌ڵبژاردنی تره‌مپدا راوێژكاری هه‌ڵمه‌ته‌كه بووه، هه‌روه‌ها “ستیڤ بانوون” كه ته‌نیا حه‌وت مانگ له ئیداره‌ی تره‌مپدا راوێژكاری سه‌رۆك بوو.\nبۆب ودوارد ئاماژه به‌وه‌ده‌كات كه له‌هاوینی 2015 ده‌ستوه‌ردانه‌كانی روسیا له‌سه‌ر شوێن و تۆماری ده‌نگده‌ران و بازنه‌ی هه‌ڵبژاردنه‌كان هه‌بووه. ده‌شڵێت كه هه‌ریه‌ك له CIA و FBI پێیانوایه روسیا داتاكانی به‌كارهێناوه بۆ یاریكردن به ئه‌نجامی هه‌ڵبژاردنه‌كان.\nهەروەها چۆن جارید كۆشنێری زاوای، له دارایی تایبه‌تی خۆی 50 ملیۆن دۆلاری سه‌رفكردووه بۆ هه‌ڵمه‌تی هه‌ڵبژاردن، له‌كاتێكدا كۆشنێر ئه‌وه ناشارێته‌وه كه ئه‌و پێشنیازی 25 ملیۆن دۆلاری كردووه بۆ هه‌ڵمه‌ته‌كه سه‌رفیكات، به‌ڵام تره‌مپ ره‌تیكردووەته‌وه.\nنووسه‌ر ئه‌وه‌ی سه‌لماندووه كه له په‌یوه‌ندییه‌كی نهێنیدا كۆشنێر 10 ملیۆن دۆلاری به‌خشیوه به هه‌ڵمه‌ته‌كه.\nكاتێك كه كتێبه‌كه ده‌خوێنیته‌وه هه‌ست ده‌كه‌ی له هه‌ر چاپته‌رێكدا “ودوارد” چیرۆكێكی نوێمان ده‌رباره‌ی تره‌مپ پێده‌ڵێت كه پێده‌چێ ئه‌مه دۆخی نووسینی ودواردبێ، چونكه من پێشتر كتێبی “پیاوه نهێنیه‌كه“م خوێندووەته‌وه كه باس له‌چیرۆكی واتەرگێت ده‌كات. له‌سه‌روو ئه‌مه‌وه ئه‌م نووسه‌ره به‌تێپه‌ڕبوونی كات پله‌وپایه‌كی به‌رزی له‌ناو سیاسییه‌كانی ئه‌مریكاو خه‌ڵكدا داگیركردووه. مێشكێكی كراوه و قه‌ڵه‌مێكی پڕ بڕشتی هه‌یه له نووسیندا كه له‌توانایدایه هه‌موو چیرۆكێكی چنگكه‌وتووی رۆژنامه‌نووسی پڕ گرێوگۆڵ ئاسان بكات له‌ناو ئۆفیسی سه‌رۆكی ئه‌مریكا له‌ژێر سایه‌ی سه‌رۆك تره‌مپدا.\nئایا هیچ كه‌سێك ده‌توانێ ئه‌وه بێنێته به‌رچاوی كه فه‌رمانبه‌رێكی سه‌رۆك به‌ڵگه‌نامه‌یه‌كی سه‌رمێزه‌كه‌ی بدزێ؟ ئه‌مه روویداوه نه‌ك رۆژێك به‌ڵكو رۆژ له‌دوای رۆژ و گه‌یه‌نراوه‌ته وردوارد.\nئێستا بیرتان ده‌گوازمه‌وه بۆ سه‌ر ئه‌و چیرۆكه‌ی كه له‌به‌شی شه‌شه‌می كتێبه‌كه‌دا خراوه‌ته‌ڕوو. هه‌فته‌یه‌كه تره‌مپ سه‌رۆكی ئه‌مریكایه، له تاوه‌ری تره‌مپ داوا له جه‌نه‌راڵی خانه‌نشینكراو “جاك كین” ده‌كات تا پۆستی وه‌زاره‌تی به‌رگریی وه‌رگرێ. به‌ڵام كین ره‌تی ده‌كاته‌وه، دواتر جێم ماتێس هه‌ڵده‌بژێرێ. دوای مانگێك تره‌مپ داوای چاوپێكه‌وتێنك ده‌كات له‌گه‌ڵ ماتێس، له‌وێدا تره‌مپ داوای لێ ده‌كات مامه‌ڵه له‌گه‌ڵ داعشدا بكه‌ن، چونكه ئه‌وه یه‌كێك بووه له به‌ڵێنه‌كانی له هه‌ڵمه‌تی هه‌ڵبژاردندا. له‌به‌رامبه‌ردا ماتێس ئه‌وه ده‌خاته‌ڕوو كه مامه‌ڵه له‌گه‌ڵ مه‌سه‌له ستراتیژییه‌كه‌دا بكرێت به‌شێوه‌یه‌ك كه ئه‌و ته‌یدی بكات. هه‌ر له‌به‌ر ئه‌وه بوو تره‌مپ بڕیاری كشانه‌وه‌ی هێزه‌كانی دا له‌سوریا به‌بێ ئاگاداری ماتێس تا وا تێبگات كه ماتێسی پشتگوێخستووه. ئه‌گینا له‌بنه‌ڕه‌تدا كشانه‌وه‌ی هێز له‌سوریا پلانی ستراتیژی تره‌مپ نه‌بووه، به‌ڵكو له‌ئه‌نجامی كاردانه‌وه‌ی بووه به‌رامبه‌ر ماتێسدا.\nله‌لایه‌كی تره‌وه نووسه‌ر ئه‌وه ئاشكراده‌كات كه “جێم ماتێس” یه‌كێك بووه له‌و سه‌ركردانه‌ی كه له ساڵی 2013 داوای له باراك ئۆباما كردووه كه له‌ئێران بدرێت. به‌ڵام ئۆباما رازی نەبوو. كاتێك ماتێس بووه به وه‌زیری به‌رگریی له ئیداره‌ی تره‌مپدا، ترسی هه‌ڵگیرساندنی شه‌ڕ له‌گه‌ڵ ئێران له‌ئارادا بووه.\nئه‌وه‌ی بۆ من جێگه‌ی سه‌رسوڕمان بوو ئه‌و هه‌وڵه‌ی باراك ئۆبامای سه‌رۆكی پێشوو بووه كه داوای له سه‌ركرده‌كانی CIA كردووه راپۆرتێكی یۆ ئاماده بكه‌ن له‌سه‌ر ده‌ستێوه‌ردانی روسیا له هه‌ڵبژاردنی 2016دا، هه‌رزوو مه‌له‌فێك ئاماده‌ده‌كرێت له‌سه‌ر ئه‌وه‌ی كه چۆن روسیا هه‌وڵیداوه ده‌ستوه‌رداته هه‌ڵبژاردنه‌كه‌وه. كاتێك “جیمس كۆمی” به‌رێوه‌به‌ری FBI ئه‌مه به تره‌مپ ده‌ڵێت، كۆپییه‌كی مه‌له‌فه‌کە له میدیا بڵاوده‌بێته‌وه، ده‌بێته هۆی تووڕه‌بوونی تره‌مپ و رێوشوێنی لێكۆلینه‌وه‌كان بشێوێن و دواتر بووه هۆی ده‌ستله‌كاركێشانه‌وه‌ی جیمس كۆمی.\nگرنگیی و به‌های كتێبه‌كه له‌وه‌دایه زۆربه‌ی رووداوه‌كان له‌ناو كۆشكی سپیدان. بۆ نموونه چه‌ند مانگێك دوای به‌جێهێشتنی كۆشكی سپی، “رێنس پریبۆس سه‌رۆكی ئه‌ركانی كۆشكی سپی، ته‌نیا ماوه‌ی حەوت مانگ هه‌ڵسه‌نگاندنی كۆتایی بۆ كاره‌كانی ده‌كات و پێیوابووه كه بێئه‌وه‌ی به خۆی بزانێت چوارده‌وردراوه به كۆمه‌ڵێك كه‌سی نامۆ كه بێئه‌وه‌ی له پلان و به‌رنامه و بودجه و كاری رۆژانه‌دا هیچ رۆڵێكیان هه‌بێ. كۆمه‌ڵێك خه‌ڵكی ئه‌ناركی كۆکراونەتە‌وه.\nئیڤانكا كچه‌كه‌ی تره‌مپ، راوچییه‌كی جادووگه‌ر بوو ده‌هات و ده‌چوو به‌ناو كۆبوونه‌وه‌كانی رۆژانەدا، هه‌روه‌ها جارید به هه‌مان شێوه، بێئه‌وه‌ی هیچ ئه‌زموونێكیان هه‌بێ، له‌گه‌ڵ دوو كه‌سی دیكه كه ئه‌وانیش كلیان كونوای و ستیڤ بانوون كه هه‌ردووكیان له ده‌ره‌وه‌ی كۆشكی سپی بوون، به‌ڵام هه‌موو شت بوون.\nنووسه‌ر ده‌شڵێت: “ رێنس پریبۆس باسی ئه‌وه‌ده‌كات كه وابڕیار بوو كۆشكی سپی رێگه بدات لێكۆڵینه‌وه بكرێت له دزەپێکردنی ئه‌و بیرۆكانه‌ی له‌لایه‌ن كۆمپانیا چینیه‌كانه‌وه، كاتێك په‌راوه‌كان كۆتاییان هات، بڕیاربوو ئه‌مریكا رسومی گومرگی دابنێ له‌سه‌ر كۆمپانیا چینییه‌كان به گه‌ڕانه‌وه بۆ لای ئه‌وروپییه‌كان، راوێژكاری بازرگانی “پیته‌ر ناڤارۆ” و وه‌زیری بازرگانی “ێلبه‌ر رۆس” هاتنه كۆشكی سپی بۆ ئیمزاكردنی كۆنووسه‌كه، هیچ كه‌سی تر له كۆشكی سپی ئه‌وه‌ی نه‌ده‌زانی، به‌ڵام ئیڤانكا تره‌مپ و جارید كۆشنێر هاتنه كۆبوونه‌وه‌كه‌وه به‌بێ ئه‌وه‌ی بانگهێشت كرابن، پێشنیازیان ئه‌دا به تره‌مپ بێئه‌وه‌ی پێیان بوترێت پێشنیازتان هه‌یه یان نا”.\nهاوپه‌یمانێتی و متمانە\nره‌نگه رانانی ئه‌م كتێبه به چه‌ندین لاپه‌ڕه كۆتایی نه‌یه‌ت، به‌ڵام ئه‌وه‌ی بۆ من گرنگ بوو، ئه‌وه بوو كه تره‌مپ به چ روانینێكه‌وه ئه‌ڕوانێته جیهان به‌شێوه‌یه‌ك بۆ كه‌سێكی بزنس هه‌موو شتێك وه‌ك سامان سه‌یر ده‌كات. نووسه‌ر پێوایه كه لای تره‌مپ هه‌موو شتێك به‌دیهێنانی ماده و قازانجی مادییه، بۆ نموونه تره‌مپ باوه‌ڕی به هیچ هاوپه‌یمانێتییه‌ك نییه وه‌ك ناتۆ. هه‌ربۆیه هه‌میشه باس له‌كشانه‌وه له‌و هاوپه‌یمانێتییانه ده‌كات. چونكه ئه‌و پێیوایه ئه‌مه دەبێه هۆی به‌فیڕۆدانی پاره و بوونی پێگه‌یه‌كی سه‌ربازیی ئه‌مریكا له‌و هاوپه‌یمانێتییانه خه‌رجی ئه‌مریكا ده‌به‌ن. هه‌تا تره‌مپ نیازی وابوو كه هه‌موو سه‌ربازه‌كانی له كۆریای باشوور بكشێنێته‌وه له‌به‌رامبه‌ر چه‌ند سه‌فقه‌یه‌كی بازرگانی گه‌ورەدا.\nدوا بابه‌ت كه من ده‌مه‌وێت باسی بكه‌م له‌سه‌ر كتێبه‌كه مه‌سه‌له‌ی رێكه‌وتنه‌كه‌ی سه‌رۆك تره‌مپ و كۆریای باكووره كه كه‌مترین زانیاریی و هه‌واڵی له‌سه‌ر زانرا. وردوارد پێیوایه رێكه‌وتنه‌كه چه‌ند په‌یوه‌ندی به رێگری له په‌ره‌پێدانی چه‌كی ئه‌تۆمییه‌وه هه‌بوو، ئه‌وه‌نده په‌یوه‌ندی به كێشه‌ی ئه‌منی نهێنییه ئه‌لیكترۆنییه‌كانه‌وه هه‌بوو له‌ژێر ده‌ستی كۆریای باكووردا.\nنووسەر نموونه‌ی كۆمپانیای سۆنی هێناوه‌ته‌وه كه له‌لایه‌ن كۆریای باكووره‌وه هێرشی ئه‌لكترۆنیی كرایه سه‌ر دوای ئه‌وه‌ی كۆمپانیاكه فیلمێكی ده‌ركرد به‌ناوی “چاوپێكه‌وتن” له‌سه‌ر پلانی تیرۆری سیاسی كیم جۆن ئۆن. بۆیه نووسه‌ر پێیوایه تره‌مپ هه‌میشه جه‌ختی له‌سه‌ر ئاشتی كردووەته‌وه له‌گه‌ڵ كۆریای باكوور، هه‌رچه‌نده “جیمس كلابه‌ر” به‌رێوه‌به‌ری پێشووی ئاسایشی نیشتمانیی ئه‌مریكا پێیوایه ئه‌مه ئه‌سته‌مه. هه‌ربۆیه خسته‌ڕووی مه‌سه‌له‌ی تاوانی ئه‌لیكترۆنیی به‌دووروودرێژی له كتێبه‌كه‌دا یه‌كێكه له‌و مه‌سه‌له هه‌ستیارانه‌ی كه نووسه‌ر ده‌ستی بۆ بردووه.


ئەگەری کارکردنی کورد لەگەڵ پارتەکەی داود ئۆغڵودا\nدوێنێ ئەحمەد داوودئۆغڵو دامەزراندنی پارتێکی نوێی لە تورکیا بەناوی "پارتی ئایندە Gelecek Partisi" ڕاگەیاندا. لەو وتەیەی کە بە بۆنەی ڕاگەیاندنی پارتەکەی و ناساندنی ئەندامانی دامەزرێنەرەوە پێشکەشی کرد، ئاماژەی بە ھەندێ خاڵی سەرەکی کرد کە پێویستیان بە ھەندێ لێکدانەوە ھەیە.\nلە دەسپێکدا دەبێت ئاماژە بەوەبکرێت، کە داوودئۆغڵو نەک تەنھا کوڕی دڵسۆزی ئیسلامی سیاسییە لە تورکیا، بەڵکو یەکێک لە بانگەشەکاران و داڕێژەرانی بنەما تیۆرییەکانی دەسەڵاتی پارتی داد و گەشەپیدانیشە، بە تایبەتی لە بواری سیاسەتی دەرەوە. داوودئۆغڵو وەک خوێنەوار و پسپۆرێکی شارەزا و خاوەن ھزر بە شێوازی جیاواز لە ئەردۆگان بانگەشە بۆ بیر و بۆچوونەکانی دەکات و باوەڕی بە ھێزی نەرم ھەیە بۆ جێبەجێکردنیان. بەگشتی دەتوانم بڵێم، کە جیاوازییەکی گەورە لە شێوازی پەروەردە و پێگەیاندنی ھەردوو کەسایەتیدا ھەیە. لە کاتێکدا داوودئۆغڵو وەک کەسێکی ئەکادیمی، کە دەبێت مێشک و ھزری کراوە بێت و دوور لە دۆگما بێت، ئەردۆگان بە پێچەوانەوە وەک وتاربێژێک لە پەیمانگای وتارخوێنان پێگەیشتووە و تەنھا باوەڕی بە قیڕە قیڕ و ھەڕەشە و گوڕەشەیە و ھیچ ئامادەییەکی بۆ گفتوگۆ و دانوستاند تێدانیە.\nسەبارەت بە کۆمەڵێک خاڵی سەرەکی لە سیاسەتی ناوخۆ و دەرەوەی تورکیادا، ئەو زۆر جیاواز لە ئەردۆگان و دەوروبەرەکەی بیر دەکاتەوە. لە کاتێکدا ئەردۆگان باوەڕی بە دەسەڵاتی ڕەھای سەرۆکایەتی کۆمار ھەیە، سیستەمی پاڕلەمانی لە ڕێگای ڕیفراندەمەوە ھەڵوەشاندەوە، ئێستا بەشێوازێکی دیکتاتۆرییانە ھەڵس و کەوت دەکات و وڵات بەڕێوەدەبات و ھەموو دەنگە ناڕازییەکان سەرکوت دەکات، داوودئۆغڵو لە گەڵ سیستەمی پاڕلەمانییە و لە دژی ئەو دەسەڵاتە ڕەھایەی سەرۆک کۆمارە. سیستەمی سەرۆکایەتی ئەردۆگان زەبرێکی کوشندەی بە پرۆسەی دیموکراسی لە تورکیا گەیاند و چەندین ساڵ ئەو وڵاتەی گێڕایە دواوە. کۆکردنەوەی سەرۆکایەتی پارتی دەسەڵاتدار و سەرۆکایەتی کۆمار و گرێدانی ھەموو دەزگا و دامەزراوە سەرەکییەکانی وڵات بە سەرۆک کۆمارەوە زەمینەی ڕەخساندووە بۆ دەسەڵاتێکی ڕەھای دیکتاتۆری.\nھەر گرێدراو بەم بارەوە، ڕێگەگرتن لە ڕۆژنامەوانانی ئازاد و ئازادیی بیروڕا دەربڕین کێشەیەکی دیکەی گەورەی ئەمڕۆی تورکیایە. لە ھەموو ڕاپۆڕتە نێودەوڵەتییەکان باس لە پێشێل کردنی ئەم مافە دەکرێت، ئاماژە بە فشاری توندی دەسەڵات بۆ سەر ڕۆژنامەوانانیش دەکرێت و گرێدانی ھەموو دەزگاکانی ڕاگەیاندن بە دەسەڵاتی سیاسییەوە بووەتە سیمایەکی ناحەزی دەسەڵاتی سیاسی لە تورکیا. لەمەشدا داوودئۆغڵو بە پێچەوانەی ئەردۆگانەوە داوای ئازادی بیروڕا دەربڕێن و ھەڵگرتنی فشار و تۆقاندن لە سەر ڕۆژنامەوانان و دەزگاکانی ڕاگەیاندن دەکات. تەنانەت لە وتەیەکدا باسی لەوە کرد کە سەرباری ترس و تۆقاندن ئەو و ھاوڕێکانی بڕیاریاندا بەرپرسیارێتی مێژوویی بگرنە ئەستۆی خۆیان و لە دژی دەسەڵاتی خۆسەپێنی ئەردۆگان بێدەنگ نەبن.\nبۆ لابردنی ستەمەکانی دەسەڵات و پاراستنی مافەکانی مرۆڤیش داوای سەربەخۆیی دادگاکان و سیستەمی دادوەری دەکات، کە ئەردۆگان ھیچ سەربەخۆییەکی بۆ ئەم دامەزراوەیە نەھێشتووە و ھەموویانی بەدەسەڵاتی خۆیەوە گرێداوە. ئەم داخوازییە و کارکردن بۆ سەربەخۆیی دادگا و سیستەمی دادوەری لە قازانجی ھەموو دانیشتوانی تورکیادایە بە کوردانی ئەو وڵاتەشەوە، بۆیە پاڵپشتی کردن لەم داخوازییە ئەرکی سەرەکی ھەموو خەباتکارانی ئازادی و دیموکراسییە لە تورکیا و باکوری کوردستان.\nلە کاتی خۆیدا داوودئۆغڵو بانگەشەی "سفر کێشە"ی لە گەڵ وڵاتانی دراوسێی تورکیادا دەکرد. ئەو لە گەڵ ئەوەدا بوو تورکیا نموونەیەکی باش پیشانی گەلانی ناوچەکە بدات و وێنەی خۆی لە لایان شیرین بکات. دەکرێ بوترێ تا ئەندازەیەکیش ئەوە بەدی کرا، کە تورکیا لەو ساڵانەدا ھەوڵی ئاسایی کردنەوەی پەیوەندییەکانیدا لە گەڵ وڵاتانی دراوسێ و ناوچەکەدا، بەڵام لەم ساڵانەی دواییدا بە ھۆی سیاسەتی ملھوڕانە و فراوانخوازیی ئەردۆگانەوە و ھەڕەشە و گوڕەشەکانێوە پەیوەندییەکانی تورکیا لە گەڵ ھەموو وڵاتانی ناوچەدا زۆر ئاڵۆز و پڕ لە کێشەن و "سفر دۆستایەتی و سەقامگیری " جێگەی "سفر کێشە"ی گرتووەتەوە.\nجیاوازییەکی تری سەرەکی ئەردۆگان و داوودئۆغڵو لەوەدایە کە ئەوان کاتێ پێکەوە دەسەڵاتیان گرتە دەست لە دژی ڕەگەزپەرستی و چەوسانەوەی نەتەوەیی و مەزھەبی قسەیان دەکرد. ئەردۆگان ئاماژەی بە ئەحمەدی خانی و ئەحمەد قایا و شڤان پەروەر و ئەوانە دەکرد. لە دوای ئەوەی ھاوپەیمانی لە گەڵ دەوڵەت باخچەلیدا بەست، بوو بە ناسیۆنالیستێکی ڕەگەزپەرستی تورک و کەوتە چەوساندنەوەی کورد و عەلەوی وگەلانی تری تورکیا. ھەر بەوەش نەوەستابەڵکو سیاسەتێکی دوژمنکارانەی لە دژی ھەموو کورد، نەک تەنھا لە تورکیا، بەڵکو لە ھەموو بەشەکانی تری کوردستان پەیڕە دەکات. داوودئۆغڵو ئەم ھاوپەیمانییە بەکارێکی نادروست دادەنێ و پێیوایە لە گەڵ پرینسپەکانی پارتی داد و گەشەپێداندا یەک ناگرێتەوە. ئەو لە بەرامبەر گوتاری توندی تورکچێتی ئەردۆگان و باخچەلیدا، ئاماژە بە فرەڕەنگی و فرەکولتووری دانیشتوانی تورکیا دەکات و پەیمان دەدات وەک یەک سەیریان بکات و ھەڵس و کەوتیان لە گەڵدا بکات. لەم بارەیەوە ئاماژە بەوە دەکات کە ئەوان لە گەڵ ئەوەدان ھاووڵاتیانی تورکیا ئازادانە مافە کولتوری و زمانەوانییەکانی خۆیان بەکار بێنن.\nھەندێ وتەی گشتی لە بارەی چارەسەرکردنی کێشەکانەوە دەکات و پێیوایە ھیچ کێشییەک نیە چارەسەر نەکرێت. ڕەنگبێ ئەمە ئاماژەیەک بێت بۆ دەسپێکردنەوە پرۆسەی ئاشتی لە گەڵ کوردا. لەم بارەی ئێستای تورکیادا کە بارگاوی کراوە بە دیدوبۆچوونی توندڕەوی نەتەوەیی تورکی و پارتەکەی ئەردۆگان و باخچەلی کەش و ھەوای وڵاتەکەیان بەو بیرە ژەھراوی کردووە، ڕەنگبێ بۆ پارتێکی نوێ کە بیەوێت جێ پێی خۆی بکاتەوە، نەتوانێ لەوە زیاتر لەم بارەیەوە بڵێت. دەبێ چاوەڕوان بین بزانین لە داھاتوودا چی ھەنگاو گەلێک لەم بواردەدا ھەڵدێنن.\nھەڵبەتە ھیچ پارتکی سیاسی لە باری ئابوری سەختی ئەمڕۆی تورکیادا ناتوانێ باس لە قەیرانی ئابوری و کێشەکانی بێکاری، دابەزینی بەھای لیرەی تورکی و پاشەکشەی وەبەرھێنان و...تاد نەکات، بۆیە بەشێک لە قسەکانی داوودئۆغڵویش بۆ ئەم پرسانە تەرخان کرابوون و ڕەخنەی توندی لە سیاسەتەکانی ئەردۆگان گرت کە بوونەتە ھۆکاری ئەم بارە سەختە.\nئەم بانگەشە و دروشمانە ھەڵبەتە زۆر جوانن و ھەندێ ھیوا بە خەڵکی تورکیا دەبەخشن، بەڵام ڕۆژگار دەریدەخات تا چەند جێبەجێیان دەکەن و پێوەیان پابەند دەبن، یان ھەر ھەوڵێکن بۆ گەیشتن بە دەسەڵات.\nڕەنگبێ ئەمە دەرفەتێک بێت بۆ نوێنەرانی کورد کە لە ڕێگەی نەیارانی ئەردۆگانەوە دەسەڵاتەکەی لاواز بکەن و لە بەرەی پارتی داد و گەشەپێداندا لێکترازان و دابڕان دروست بکەن. وەک ئەوەی چۆن لە ئەستەموڵ بوونە ھۆی دۆڕاندنی حیزبەکەی ئەردۆگان، لە داھاتووشدا لە گەڵ ھەموو نەیارانی ئەردۆگان و باخچەلیدا ھەوڵ بدەن گۆڕانکاری لە تورکیا بێننە دی. مەترسی ئەوە لە ئاڕادایە کە ھەندێ لایەنی کوردی لە دیدی ئایدیۆلۆژی و بڕیاڕی پێشوەختەوە ھەڵوێستێکی نەرێنیئ بگرنە بەر لەبەرامبەر پارتەکەی داوودئۆغڵو. ھەڵبەتە داوودئۆغڵو تۆمەتبارە بە بەشێک لەو کارەساتانەی بەسەر کوردانی باکوردا ھێنران، بەڵام بە مانەوە لە ڕابردوودا و مامەڵەکردنی ناواقیعییانە لە گەڵ ڕووداو و گۆڕانکارییەکاندا ڕەنگبێ ببێتە ھۆی لە دەستدانی دەرفەتێکی دیکە.\n1 پەیامەکانی پشت کوشتنی قاسمی سولەیمانی‌و مەھدی ئەلموھەندیس


Årstaیادێكی پاییزیی – Denegkan\nbyهه‌ندرێن\tSeptember 8, 2008\tئەدەب\n– Årstaیادێكی پاییزیی\nده‌قیک له دوو زماندا\nشوێن سێبه‌ری مرۆڤه، مرۆڤ له هه‌ركوێییه‌ك بێت، شوێنیش له‌وێدا ئاماده‌یه. لێ ئاماده بوونه‌كه‌ی، ئاماده‌بووبێكی ناوه‌كییه، نه‌ك وه‌ك كات كه ئاماده بوونێكی ده‌ره‌كیی رێژه‌یی هه‌یه. شوێن په‌یوه‌ندییه‌کی نیگا ئاسای هه‌یه و له یادوه‌رییدا ئه‌تمۆسفێرێكی زیندوو به‌جێدێڵێت. كه‌چی كات بۆ مه‌زه‌نده‌كان وه‌رده‌چه‌رخێ…….\nPrevious حكومەتى عێراقى نوىَ و عەقلیەتى بەعس!!!\nNext پرسیارێك بۆئەدەب وڵامێك بۆسیاسەت